Προς τους καταληψίες του ρ/σ «Στο Κόκκινο» | Η Εφημερίδα των Συντακτών\nΑΠΟΨΕΙΣ 23.03.2015, 21:02\nΠρος τους καταληψίες του ραδιοσταθμού «Στο Κόκκινο» (είτε βρίσκονται ακόμη μέσα, είτε αν έχουν αποχωρήσει τούτη την ώρα...)\n- Πώς θα σας φαινόταν, αν στα δικά σας στέκια εισβάλλανε κάποιοι με το στανιό, σας πέταγαν έξω και αναμετάδιδαν, έστω με ντουντούκες, τις δικές τους αλήθειες;\n- Τόσα χρόνια «κινήματος», γιατί βρε παιδιά, δεν αξιωθήκατε να κάνετε έναν δικό σας ραδιοσταθμό;\n- Καταλαμβάνετε τον ραδιοσταθμό «Στο Κόκκινο» τώρα, τά γραφεία τού ΣΥΡΙΖΑ πριν λίγο καιρό, εκ του ασφαλούς. Γιατί και εσείς ξέρετε πώς αυτή η κυβέρνηση δεν είναι σαν τις προηγούμενες, (ακόμη τουλάχιστον...).\n- Γιατί ξέρετε πώς κανείς δεν θα σας πειράξει. Εσείς,που θεωρείτε «ταξικό εχθρό», όσους ψήφισαν!\nΣοβαρευτείτε επιτέλους! Στην «πίσω μεριά» καιροφυλακτεί ο πραγματικός φασισμός να κυβερνήσει που είναι -δυστυχώς- πιό «έξυπνος» απ τον δικό σας και τότε να δούμε πόσοι από εσάς θά 'ναι τόσο «τσαμπουκάδες» κι «αγωνιστές»!\n- Ακόμη κι ένας μέσος 17άρης, αρχίζει και συνειδητοποιεί πώς δεν γίνονται όλα αυτόματα!\nΤί να κάνουμε, που δεν πιστεύουμε όλοι -όπως εσείς- στο όλα ή τίποτα ή στο εδώ και τώρα!\nΚάποτε πρέπει να να μάθετε να το σέβεστε αυτό, εσείς οι... αντιεξουσιαστές(!)\nΞεπεράστε πια τους ναρκισσισμούς, τους αυτισμούς και τους εγκλωβισμούς στους μύθους σας.\nΥπάρχει δέσμευση απ την κυβέρνηση για τα αιτήματα των απεργών. Αν δεν τηρηθεί,κάντε τότε τις κινήσεις σας.\n*Το παραπάνω κείμενο αποτελεί επιστολή αναγνώστη του efsyn.gr ( 23/3/2015)\nΑκούτε ΕΡΑ Σπορ!\nΠαρά την ιστορία του σταθμού με εκπομπές, μουσική και αθλητική ενημέρωση δεν δίστασαν να ρίξουν μαύρο σε όλες τις νυχτερινές εκπομπές της ΕΡΑ Σπορ.\nΓια τα σημερινά δεδομένα της ελληνικής ραδιοφωνίας ο ακροατής αντιλαμβάνεται από την αρχή πώς και γιατί τα επιχειρηματικά και οικονομικά συμφέροντα έχουν αποκτήσει το «πρώτο χέρι» στη σφαίρα της ενημέρωσης.\nΑΠΟΨΕΙΣ 12.10.2020, 18:00\nΤο σχολείο παιδεύει, δεν εκπαιδεύει\nΕπιστολή μαθητών/μαθητριών του 1ου Γυμνασίου Νέας Ιωνίας για τα αιτήματά τους προς το υπουργείο Παιδείας.\nΑΠΟΨΕΙΣ 07.10.2020, 17:00\nΝα ηττηθεί το κλίμα εχθροπάθειας και μισαλλοδοξίας\nΑυτό που δεν πρέπει να υποτιμούμε είναι ότι η πολιτική ήττα του ναζισμού και η καταδίκη των αρχηγών, υπαρχηγών και των άλλων εμπλεκομένων δεν συνεπάγεται αυτόματα και το ξερίζωμα της συγκεκριμένης φονικής...\nΑΠΟΨΕΙΣ 05.10.2020, 17:42\nΑνεύθυνη σε θέση ευθύνης\nΤις τελευταίες μέρες βιώνουμε κάτι ιδιαίτερα σπάνιο μέχρι το πρόσφατο παρελθόν. Την αναζωπύρωση του μαθητικού κινήματος. Είναι γεγονός πως καταλήψεις σε πανελλαδικό επίπεδο με συγκεκριμένα κοινά αιτήματα δεν...\nΑΠΟΨΕΙΣ 02.10.2020, 16:36\nΟι εκπαιδευτικοί είναι παιδαγωγοί και όχι «online» απεργοσπάστες!\nΌταν το κράτος και η βία σφίγγουν για μια ακόμη φορά τα δεσμά, τότε, δίκαια το ποτάμι της οργής των νέων συντρίβει τις όχθες που το περιορίζουν.\nΛΑΤΙΝΙΚΗ ΑΜΕΡΙΚΗ - ΚΑΡΑΪΒΙΚΗ 17.09.2021, 10:00


Μήπως οι γιατροί θα πρέπει να φοβούνται την τεχνητή νοημοσύνη; | Fortunegreece.com\nΜήπως οι γιατροί θα πρέπει να φοβούνται την τεχνητή νοημοσύνη;\nΗ τεχνητή νοημοσύνη ίσως κάνει λιγότερα λάθη απ’ τον ιατρό σας, λέει ο διευθύνων σύμβουλος της Athenahealth.\nΜπορεί ένας υπερ-υπολογιστής με τεχνητή νοημοσύνη να σας φροντίσει ιατρικά καλύτερα απ’ τον ίδιο τον ιατρό σας;\nΣτελέχη του IBM Watson και της Athenahealth συζήτησαν το ζήτημα αυτό επί σκηνής στο συνέδριο Brainstorm Health που διοργάνωσε η αμερικάνικη έκδοση του Fortune.\nΕκτός απ’ τη συνεργασία της με την Celgene για τον καλύτερο εντοπισμό των παρενεργειών των φαρμάκων, η IBM εφαρμόζει την γνωστική υπολογιστική τεχνολογία τεχνητής νοημοσύνης για τον προσδιορισμό της αντικαρκινικής θεραπείας σε αγροτικές περιοχές των ΗΠΑ, καθώς και στην Ινδία και στην Κίνα, όπου υπάρχει έλλειψη ογκολόγων, ανέφερε η Ντέμπορα ΝτιΣάντζο, γενική διευθύντρια της IBM Watson Health.\nΓια παράδειγμα, ο IBM Watson θα μπορούσε να διαβάσει το ηλεκτρονικό ιατρικό αρχείο ενός ασθενούς, να αναλύσει καρκινικές απεικονίσεις, ή ακόμα και να εξετάσει τη γονιδιακή αλληλουχία του όγκου για να προσδιορίσει το βέλτιστο πλάνο θεραπείας για συγκεκριμένο ασθενή.\n«Αυτή είναι η υπόσχεση της τεχνητής νοημοσύνης – όχι ότι θα αντικαταστήσουμε τους ανθρώπους ή τους ιατρούς, αλλά ότι θα διευρύνουμε τη γνώση, την πληροφορία, και τη συνδρομή στον ασθενή» είπε η ΝτιΣάντζο.\nΌμως, ο διευθύνων σύμβουλος της Athenahealth, Τζόναθαν Μπους, διαφωνεί: «Είναι οκ – φυσικά και πρόκειται να με αντικαταστήσετε!» είπε, επισημαίνοντας τους περιορισμούς των παραδοσιακών ιατρών.\n«Οι άνθρωποι κάνουν λάθη πάρα πολύ συχνά – πρόκειται για …μακελειό» είπε ο συνιδρυτής της Athenahealth, η οποία πουλάει λογισμικό ηλεκτρονικών ιατρικών αρχείων με βάση το cloud σε νοσοκομεία και ιατρεία. «Κανένας δεν κριτικάρει τον ακτινολόγο – είμαστε πλέον συνηθισμένοι στο πόσο συχνά λάθος μπορεί να είναι».\nΑν και θεωρεί περιορισμένη την τρέχουσα συνδρομή της τεχνητής νοημοσύνης στην ιατροφαρμακευτική περίθαλψη, ο Μπους παρουσίασε ένα ριζοσπαστικό όραμα για το μέλλον, στα πλαίσια του οποίου τα μηχανήματα θα έχουν αναλάβει πολλές ιατρικές λειτουργίες.\n«Ακόμα και για σπασμένα πλευρά, δεν θα ήταν πιο αξιόπιστος ο Watson;» αναρωτήθηκε ρητορικά. «Και θα γλιτώναμε δισεκατομμύρια δολάρια επειδή δεν θα πληρώναμε κάποιον ακτινολόγο να κοιτάει και να λέει ‘Ναι, πράγματι, αυτό είναι ένα σπασμένο κόκκαλο’».


Δωρεάν προληπτικός έλεγχος στην Αρχαία Ολυμπία για καρκίνο του μαστού - ilia24.gr\nΤετάρτη, 26 Φεβρουαρίου 2020 10:56\nΕκατοντάδες γυναίκες εξετάστηκαν στον δωρεάν προληπτικό έλεγχο για τον καρκίνο του μαστού,\nπου πραγματοποίησε την Παρασκευή 14 και το Σάββατο 15 Φεβρουαρίου η Επιστημονική Μαστολογική Εταιρία Ίαση – Στήριξη (Ε.Μ.Ε.Ι.Σ.) σε συνεργασία με τον Δήμο Αρχαίας Ολυμπίας, μέσω του Τμήματος Κοινωνικής Προστασίας και του Κέντρου Κοινότητας.\nΤο πρόγραμμα, το οποίο περιελάμβανε κλινικό έλεγχο μαστού από ειδικούς γιατρούς, υλοποιήθηκε σε συνεργασία με την 6η Υ.ΠΕ. – Κέντρο Υγείας Αρχαίας Ολυμπίας και απευθυνόταν σε όλες ανεξαιρέτως τις γυναίκες, με προτεραιότητα σε όσες ανήκουν σε οικονομικά και κοινωνικά ευάλωτες ομάδες. Ο έλεγχος διεξήχθη στο χώρο του Κ.Υ. Αρχαίας Ολυμπίας, όπου οκτώ εθελοντές ιατροί, μέλη της Ε.Μ.Ε.Ι.Σ. εξέτασαν 260 συνολικά γυναίκες, έκαναν 173 υπερηχογραφήματα μαστού (βοηθητικά στην κλινική εξέταση) και λήφθηκαν 9 δείγματα για FNA.\nΜετά το πέρας του ελέγχου, ο Δήμαρχος Αρχαίας Ολυμπίας Γεώργιος Γεωργιόπουλος, σε μία πολύ σεμνή τελετή στο Δημαρχείο, την Κυριακή 16 Φεβρουαρίου, τίμησε έργο της Ε.Μ.Ε.Ι.Σ. στο πρόσωπο του Προέδρου της Γρηγόρη Ξεπαπαδάκη. Τιμητική πλακέτα, αντί αυτού, παρέλαβε ο αντιπρόεδρος της Ε.Μ.Ε.Ι.Σ. Δημήτρης Γροσομανίδης. Η Ε.Μ.Ε.Ι.Σ. ευχαρίστησε τον Δήμαρχο και όλους τους εκπροσώπους του Δήμου Αρχαίας Ολυμπίας για την απλόχερη φιλοξενία τους, καθώς και για την αναγνώριση στο έργο της εταιρίας.\nΕυχαρίστησε ακόμη την διευθύντρια του Κ.Υ. Αρχαίας Ολυμπίας κα Καπόμπαση – Καρακίτσου για την πρόσκληση να επισκεφθεί την περιοχή με την έγκριση του Ιατρικού Συλλόγου Πύργου, καθώς και τους εθελοντές ιατρούς που με τη δική τους, απλόχερη, συμμετοχή πραγματοποιήθηκαν όλες οι εξετάσεις: Αλ Κοσβίνι-Καραγκίτσου Θεοδώρα, επιστημονικού συνεργάτη της Ε.Μ.Ε.Ι.Σ., γυναικολόγου, τέως δ/ντρια του νοσοκομείου «Έλενα» Αθηνών, Αλεβίζου Ρομίνα, χειρουργό, Γροσομανίδη Δημήτρη, χειρουργό μαστού, Κατσιάκη Νικόλαο, χειρουργό μαστού, Κορωνάρχη Δημήτρη, χειρουργό μαστού, Δρ.Κυριάκου Γρηγόρη, χειρουργό μαστού, Νικολαϊδου Μαριλία, γυναικολόγο, Πανούσης Δημήτρη, γυναικολόγο, Χατζόπουλο Κωνσταντίνο, χειρουργό μαστού, Ειρήνη Περαματζή, μαία, Ευαγγελία Μαρίζα, βοηθό.\nΑξίζει να τονιστεί ότι το Κέντρο Κοινότητας Αρχαίας Ολυμπίας χρηματοδοτείται για τέτοιες δράσεις από το Ευρωπαϊκό Κοινωνικό Ταμείο, στο πλαίσιο του Περιφερειακού Επιχειρησιακού Προγράμματος «Δυτική Ελλάδα 2014-2020».\nΚΑΡΚΙΝΟ ΤΟΥ ΜΑΣΤΟΥ\nΠερισσότερα σε αυτή την κατηγορία: « Οι μαθητές του Νομού Ηλείας εμπνέονται από τις Ολυμπιακές αξίες Ξεκινούν στον Δήμο Αρχαίας Ολυμπίας οι δηλώσεις συμμετοχής στη λαμπαδηδρομία »


Η Αγυιά είναι συνοικία της Πάτρας, καθώς επίσης όρμος και μικρό ακρωτήριο που βρέχεται από τον Πατραϊκό κόλπο. Αποτελεί συνοικία εν μέρει πυκνοκατοικημένη αλλά και με πράσινο και φυσικό περιβάλλον. Είναι κτισμένη στην βόρεια περιοχή της Πάτρας και χωρίζεται σε Μέσα Αγυιά και Έξω Αγυιά, είναι δε από τις μεγαλύτερες της πόλης.\nΜε την Μικρασιατική Καταστροφή πολλοί από τους Έλληνες πρόσφυγες που ήρθαν στην Πάτρα εγκαταστάθηκαν στην Αγυιά. Την περιοχή επίσης, διασχίζει ο Μειλίχιος ποταμός.\nΤοπωνύμια και περιοχές της Αγυιάς[Επεξεργασία | επεξεργασία κώδικα]\nΡομάντζα και Συνοικία Βάλτου[Επεξεργασία | επεξεργασία κώδικα]\nΗ Ρομάντζα είναι μικρή συνοικία της πόλης στην περιοχή της Αγυιάς, το όνομα της οποίας οφείλεται σε κατάστημα αναψυχής που υπήρχε παλιότερα εκεί. Βρίσκεται στην παραλία και οριοθετείται από την Τερψιθέα έως το παλιό κλειστό κολυμβητήριο στην διασταύρωση της οδού Ηρ. Πολυτεχνείου με την οδό Π. Κανελλοπούλου. Στην συμβολή των οδών αυγών έχει μείνει η ονομασία Καβούρι, ομώνυμου εστιατορίου που λειτουργούσε παλιότερα εκεί. Η περιοχή στο παλιό κολυμβητήριο και ευρύτερα έχει το τοπωνύμιο Βάλτος από το ομώνυμο έλος που βρίσκεται εκεί. Παλαιότερα η θαλάσσια περιοχή στον βάλτο θεωρούνταν ίσως η καλύτερη για μπάνιο.\nΤο ακρωτήριο και το έλος της Αγυιάς[Επεξεργασία | επεξεργασία κώδικα]\nΑνακτήθηκε από "https://el.wikipedia.org/w/index.php?title=Αγυιά_Πάτρας&oldid=9352941"\nΤελευταία τροποποίηση 17:38, 28 Φεβρουαρίου 2022.


Lola ηλεκτρονικό κατάστημα στο Bikeinn\nLola - Βεβαιωθείτε ότι έχετε ελέγξει την καλύτερη επιλογή του εξοπλισμού Γυαλιά Lola. Δεν θα μπορούσε να είναι πιο εύκολο να περιηγηθείτε και να αγοράσετε σε απευθείας σύνδεση και τι περισσότερo απο τα είδη που έχετε επιλέξει, να παραδοθούν απευθείας στην πόρτα σας. Τα περισσότερα από τα προϊόντα μας αποστέλλονται εντός 24 ωρών από την παραγγελία. Ως εξουσιοδοτημένος αντιπρόσωπος της Γυαλιά Lola, έχουμε εκτεταμένη γνώση και τη διορατικότητα για τα προϊόντα μας, και μπορούμε να σας παρέχουμε την απαραίτητη εκπαίδευση για τη χρήση των προϊόντων μας. Θα πάρετε την καλύτερη δυνατή εξυπηρέτηση, όταν το χρειάζεστε. Πιστεύουμε ότι ένα μεγάλο μέρος αυτής της ικανοποίησης προέρχεται από τη γνώση ότι όταν κάνετε μια αγορά, οι πληροφορίες σας παραμένουν απολύτως εμπιστευτικές και ασφαλής. Αγοράστε σε πολύ ανταγωνιστική τιμή τον ποδήλατο εξοπλισμό σας bikeinn. Γρήγορη αποστολή και ασφαλή πληρωμή bikeinn. Θέλουμε να είστε 100% ικανοποιημένοι με την αγορά σας. Αν αυτό δεν ήταν αρκετό, μπορείτε να στείλετε τυχόν ανεπιθύμητες αγορές πίσω σε εμάς, εντός 30 ημερών. Εάν έχετε οποιεσδήποτε ερωτήσεις ή απορίες μην διστάσετε να επικοινωνήσετε με την φιλική ομάδας εξυπηρέτησης πελατών μας, οι οποίοι θα είναι πάρα πολύ ευτυχείς να βοηθήσουνε!


Το ζήτημα είναι (και) οικονομικό | Η Εφημερίδα των Συντακτών\nΓΡΑΜΜΑ ΑΠΟ ΤΑ ΞΕΝΑ 09.10.2017, 15:30\nΤο ζήτημα είναι (και) οικονομικό\nΗ γνώμη μου για την όλη κατάσταση στην Καταλονία τις τελευταίες δύο βδομάδες είναι πως δεν είναι τόσο απλό ένα θέμα που ουσιαστικά τρέχει επτά χρόνια και κλιμακώθηκε τώρα.\nΑπό το 2010 βιώνουμε την άνοδο του τρίτου κύματος του καταλανικού εθνικισμού. Το πρώτο ήταν στα τέλη του 19ου αιώνα.\nΤότε η Ισπανία χάνει τις αποικίες στην Κούβα και τις Φιλιππίνες και η Καταλονία διεκδικεί και πετυχαίνει δικαιώματα κοινοπολιτείας μέχρι τη δικτατορία του Πρίμο δε Ριβέρα. Το δεύτερο κύμα είναι στον εμφύλιο και το τρίτο τώρα.\nΠάντα ο καταλανικός εθνικισμός αναζωπυρώνεται σε περιόδους κρίσης του κεντρικού ισπανικού κράτους, οικονομικής κρίσης και ύπαρξης κατάλληλων καθοδηγητών στην Καταλονία.\nΗ κρίση τού τώρα ξεκινά από το 2010, όταν η διεθνής οικονομική κρίση χτυπάει για τα καλά την Ισπανία και η πιο πλούσια περιοχή της αρχίζει να θεωρεί ότι συμβάλλει υπερβολικά στη Μαδρίτη και παίρνει λίγες επιστροφές.\nΕτσι ένα κόμμα μιας εθνικιστικής τοπικής Δεξιάς του 6%, παίζοντας το χαρτί τού «πληρώνουμε τη Μαδρίτη και τα λεφτά μας πάνε στους τεμπέληδες Ανδαλουσιάνους», αρχίζει να αποκτά απήχηση.\nΟλη του τη δημοφιλία όμως την οφείλει στους χειρισμούς της Μαδρίτης και κυρίως της κυβέρνησης Ραχόι.\nΟ προκάτοχος Θαπατέρο είχε ανανεώσει το «Εστατούτο» της περιοχής (τοπικό Σύνταγμα ας πούμε), δίνοντας κάποια παραπάνω δικαιώματα. Ο Ραχόι το ακύρωσε και όλη η ρητορική κατά της Μαδρίτης άρχισε να γιγαντώνεται.\nΗ Μαδρίτη όλα αυτά τα χρόνια δεν έδινε τίποτα στις αυτονομίες, ενισχύοντας τον τοπικισμό. Θεωρούσε την όλη ιδέα του δημοψηφίσματος αντισυνταγματική, που είναι. Την αγνοούσε, ώστε να μη γίνει καμία πρακτική κουβέντα πάνω στο τι επιπτώσεις έχει η ανεξαρτησία. Και έφτασε στο σημείο να καταστείλει εκλογική διαδικασία με αστυνομία, που χτυπούσε κόσμο ο οποίος πήγε να ψηφίσει.\nΣήμερα φτάσαμε στο σημείο η Μαδρίτη να συνεχίζει να απειλεί μέχρι και με ακύρωση του στάτους της αυτονομίας και η καταλανική πλευρά να έρχεται αντιμέτωπη με την πραγματικότητα.\nΒλέπει τις δύο μεγάλες τράπεζές της, όπως και άλλες επιχειρήσεις, να αλλάζουν έδρα και τις διεθνείς επενδύσεις να παγώνουν.\nΗ πραγματικότητα είναι ότι η Καταλονία είναι η πιο πλούσια περιοχή της Ισπανίας σε ένα συγκεκριμένο πλαίσιο. Εξω από αυτό το πλαίσιο δεν σημαίνει ότι η οικονομική δραστηριότητα θα παραμείνει η ίδια.\nΜια μονομερής ανακήρυξη ανεξαρτησίας θα προκαλέσει σίγουρα βίαιη αντίδραση της Μαδρίτης και οικονομικό πανικό στην περιοχή.\nΚαι επειδή το κίνημα της ανεξαρτησίας δεν ήταν μια αριστερή προσπάθεια κατά της Ισπανίας, της Ε.Ε. κ.λπ., θα χτυπήσει όλη την επιχειρηματολογία της αποσχιστικής τάσης στην καρδιά της.\nΠάντως η καθημερινότητα στη Βαρκελώνη έχει αλλάξει από ελάχιστα ώς καθόλου. Οι εκδηλώσεις, οι ημερίδες, τα φεστιβάλ και γενικά οτιδήποτε προγραμματισμένο συνεχίζεται κανονικά.\nΟ κόσμος επίσης ψωνίζει όπως πάντα. Ελάχιστες εξαιρέσεις, κυρίως Λατινοαμερικανών που στόκαραν μακαρόνια, κονσέρβες κ.ά. Ούτε στις τράπεζες βλέπεις ουρές στα ΑΤΜ.\nΟι επιχειρήσεις σε επίπεδο λειτουργίας δεν έχουν κάνει κανένα εναλλακτικό σχέδιο, πλην της ασφάλειας των εργαζομένων. Δουλεύοντας σε πολυεθνική, το μόνο που έχουμε εξετάσει είναι το πώς θα μπορέσουμε να δουλέψουμε από το σπίτι, σε περίπτωση που το γραφείο δεν είναι προσεγγίσιμο. Από εκεί και πέρα τίποτα.\nΟι αλλαγές έδρας εταιρειών αλλάζουν τον φορολογικό χάρτη, αλλά όχι την καθημερινότητα της εργασίας. Η όλη ιστορία της ανεξαρτησίας είναι σαν ένα μουσικό χαλί που παίζει σε ραδιοφωνική εκπομπή.\nΔεν μπορείς να το αγνοήσεις, σου τραβάει την προσοχή, σου επηρεάζει τη διάθεση, αλλά προς το παρόν όχι την καθημερινότητά σου.\n*Ιδιωτικός υπάλληλος, κάτοικος Βαρκελώνης\nΔΙΕΘΝΗΣ ΟΙΚΟΝΟΜΙΑ 10.10.2017, 13:37\nΗ γερμανική οικονομία ανησυχεί...\nΟι σοβαρές πολιτικές εξελίξεις στην Καταλονία προκαλούν ανησυχία και στους εκπροσώπους της γερμανικής οικονομίας. Η αβεβαιότητα που γεννά η προσπάθεια της καταλανικής κυβέρνησης να ανεξαρτητοποιηθεί από την...\nΤην απονομή χάρης στους Καταλανούς ηγέτες που έχουν καταδικαστεί για την απόπειρα απόσχισης της αυτόνομης περιφέρειας από την Ισπανία θα αποφασίσει το υπουργικό συμβούλιο της κυβέρνησης του Πέδρο Σάντσεθ.\nΓΡΑΜΜΑ ΑΠΟ ΤΑ ΞΕΝΑ 02.03.2021, 13:16\nΟι στίχοι που κάνουν τη μοναρχία να τρέμει\nΟ Ασέλ καταδικάστηκε για τους στίχους ενός τραγουδιού που ήταν ενάντια στον βασιλιά και το καθεστώς βρίσκει τρόπο για να τρομοκρατήσει καλλιτέχνες και πολίτες αποκρύπτοντας γεγονότα.\nΕΥΡΩΠΗ 15.02.2021, 22:34\nΣτα χέρια των αυτονομιστών το μέλλον της Καταλονίας\nΜπορεί ο υποψήφιος του Σοσιαλιστικού Κόμματος, και πρώην υπουργός Υγείας της Ισπανίας, Σαλβαδόρ Ίγια, να ήρθε πρώτος στις περιφερειακές εκλογές της Καταλονίας, ωστόσο δεν αναμένεται να σχηματίσει κυβέρνηση,...\nΓΡΑΜΜΑ ΑΠΟ ΤΑ ΞΕΝΑ 12.06.2020, 06:00\nΟικονομία εναντίον κοινωνίας, με θύματα τους εργαζόμενους και τις μειονότητες\nΣε δύσκολη θέση φαίνεται ότι φέρνει η βρετανική επιχειρηματική τάξη τους πολίτες της χώρας. Το μπρα ντε φερ ανάμεσα στην οικονομία και την κοινωνία δεν φαίνεται τελικά να ευνοεί ούτε τη μία ούτε την άλλη.


«1ο Smash Festival» στο Κατράκειο Θέατρο Νίκαιας - Φεστιβάλ - elculture.gr\n1ο Smash Festival\nΤο φεστιβάλ κάνει την πρώτη του εμφάνιση με συναυλίες, εκθέσεις και happenings\n02 - 03 Σεπτεμβρίου 2016\nΤο Smash Festival κάνει την πρώτη του εμφάνιση την Παρασκευή 2 και το Σάββατο 3 Σεπτεμβρίου με συναυλίες, εκθέσεις και happenings στο Κατράκειο Θέατρο Νίκαιας.\nΤο line up του Φεστιβάλ για την Παρασκευή 2/9:\nΟ Αφρικανός reggae καλλιτέχνης, Alpha Βlondy, έρχεται στην Ελλάδα για μία μοναδική εμφάνιση. Ο Alpha Blondy, καταγόμενος από την Ακτή Ελεφαντοστού της Αφρικής, μαζί με το 12μελές γκρουπ του, τους Solar System, αποτελούν ένα από τα πιο φημισμένα μουσικά σχήματα παγκοσμίως. Ο Blondy παρουσιάζει ένα γνήσιο έθνικ αφρικανικό ήχο, εμπλουτισμένο με reggae ρυθμούς. Τραγουδάει αγγλικά, γαλλικά, αραβικά, ισραηλιτικά και patua, προσπαθώντας έτσι να περάσει σε όσο το δυνατό περισσότερο κόσμο το μήνυμα που πρεσβεύουν οι στίχοι του. Οι κοινωνικοπολιτικές του ανησυχίες σχετικά με την ενότητα και την αδελφοσύνη των λαών ανταμείφθηκαν πρόσφατα, όταν στις 23 Σεπτεμβρίου του 2005 διακηρύχθηκε από τα Ηνωμένα Έθνη ως κήρυκας ειρήνης των προσπαθειών του Ο.Η.Ε. για ειρήνη στην Ακτή Ελεφαντοστού.\nΟι Ρόδες United ξανασυναντούν στην σκηνή ενός μεγάλου φεστιβάλ και ακριβώς 10 χρόνια μετά τoυς Alpha Blondy & The Solar System. Η ελληνική μπάντα θα παρουσιάσει στη σκηνή γνώριμα τραγούδια της.\nΟ RSN ξεκίνησε την ενασχόλησή του με τη μουσική σε μικρή ηλικία, έχοντας ως βάση τα ακούσματα της golden era της hip-hop αλλά και της jazz/ hip-hop. Αργότερα με άξονα τη soul, funk και trip hop κυκλοφόρησε τις προσωπικές του δουλειές: «Μuddy roads» (2011, Breathe records), «Rsn – Play that funky music» (2012, self independent release) και «We got Music» σε συνεργασία με τη soul vocalist Esterina (2013, The Sound of Everything / Cobalt). Από το 2009 μέχρι σήμερα συμμετέχει ως Dj στο βρετανικό συγκρότημα Belleruche.\nΟι Βρετανοί «Ephemerals» εμφανίζονται για πρώτη φορά στην Ελλάδα. Μια κολεκτίβα μουσικών που σε σύντομο χρονικό διάστημα κατάφεραν με την μουσική τους να κερδίσουν την αναγνώριση του κοινού σε Ελλάδα και Ευρώπη.\nΟι «Allergies» αποτελούν συνεχιστή της μεγάλης σχολής του Bristol και αποτέλεσμα της ένωσης του DJ Moneyshot και του Rackabeat. Συναντήθηκαν το 2012 και έκτοτε έθεσαν ως σκοπό τους να ανανεώσουν μουσικούς ήχους παλαιότερων γενεών και να τους αναμορφώσουν ώστε να δώσουν μια σύγχρονη και ταυτόχρονα διαχρονική νότα στο dancefloor του σήμερα.\nO Νικος Μαρίνου είναι ένας από τους σημαντικότερους DJ της Latin μουσικής στην Ελλάδα και έχει βρεθεί επί σκηνής με μερικούς από τους μεγαλύτερους καλλιτέχνες στον κόσμο με μεγαλύτερη στιγμή την συνεργασία του με τους Buena Vista Social Club και την Omara Portuondo. Στο Smash Festival θα μας ταξιδέψει με τις μουσικές του επιλογές από τα σοκάκια της Αβάνας μέχρι τα σκοτεινά μπαράκια της Νέας Ορλεάνης.\nΣάκης Τσιτομενέας DJ Set\nΟ Σάκης Τσιτομενέας είναι παραγωγός ραδιοφώνου. Tο Μάιο του 2014 κυκλοφόρησε την πρώτη του διπλή συλλογή από την ΕΜΙ με τίτλο “Bοοmerang”, με μουσικές επιλογές που χαρακτηρίζουν το μουσικό ύφος των εκπομπών του. Παράλληλα, είναι γνωστός για τα freestyle DJ set του, έχοντας συνεργαστεί για μεγάλο διάστημα με γνωστούς χώρους της Αθηναϊκής Νύχτας. Εκτός από το ραδιόφωνο, ασχολείται και με τον κινηματογράφο, έχοντας εργαστεί για μεγάλες ελληνικές εταιρίες διανομής και Φεστιβάλ Κινηματογράφου όπως οι Νύχτες Πρεμιέρας και το Φεστιβάλ Γαλλόφωνου Κινηματογράφου.\nΤο Σάββατο 3 Σεπτεμβρίου θα διεξαχθεί το φωτίΖΕΙ που αποτελεί την 2η ημέρα του φεστιβάλ με συναυλίες Ελλήνων καλλιτεχνών με σκοπό τα έσοδα να διατεθούν για την πληρωμή λογαριασμών ρεύματος σε συνανθρώπους μας που αδυνατούν να τους πληρώσουν.\n1η Ιουλίου έως 31 Ιουλίου: 15€\nΑπό 1η Αυγούστου: 20€\nΠ. Τσαλδάρη 10, Νίκαια 18450\n4ος όροφος (Γραφείο Δημοσίων Σχέσεων)\nΤηλ.: +30 213 2075 342\n– Κώνειο Τhe Bar\nΤηλ: +30 2110120921\n– Life Jazzy Bar\nΕθνικής Αντιστάσεως 80, Πετρούπολη\n– Fever Reloaded\nΛ.Μεσογείων 282, Χολαργός\nΤηλ.: +30 6972836720, +30 2106560048\n– Kreuzberg Urban Culture Bar\nΠλαταιών 36, Κεραμεικός\nTηλ: +30 2103411615\n– Fruzaty Cafe Lunch Bar\nΕλαιών 42, Κηφισιά\n– Sass Coffee & Mor\nΚαραολή Δημητρίου 26, Βύρωνας\nΤηλ: +30 2107652578\ntags / Φεστιβάλ / Μουσική / Πρόγραμμα Φεστιβάλ 2021 / Θεατρικές Παραστάσεις 2021 / Χορευτικές Παραστάσεις 2021 / Πρόγραμμα Θεατρικών και Χορευτικών Παραστάσεων 2021 σε Αθήνα και Θεσσαλονίκη


Δούκισσα Νομικού: Συγκινημένη και στο πλευρό του συζύγου της στην κηδεία του πεθερού της Σάββα Θεοδωρίδη\nΤο τελευταίο αντίο στον θρύλο του ποδοσφαίρου και μεγάλο άντρα του Ολυμπιακού είπαν συγγενείς, φίλοι, φίλαθλοι και φυσικά όλος ο Ολυμπιακός η ομάδα που ο Σάββας Θεοδωρίδης λάτρεψε και υπηρέτησε με πάθος όλη του τη ζωή!\nΟ Σάββας Θεοδωρίδης ήταν ο πατέρας του επιχειρηματία Δημήτρη Θεοδωρίδη, συζύγου της Δούκισσας Νομικού. Το όνομα του έδωσε το ζευγάρι στον γιο τους και ο παππούς Σάββας, είχε μεγάλη αδυναμία στο συνονόματο εγγονό του.\nΜε θλίψη αποχαιρέτησε για πάντα τον πεθερό της, η η Δούκισσα Νομικού η οποία φορούσε μαύρη μάσκα και μαύρα γυαλιά και ήταν συνέχεια δίπλα στο πλευρό του συζύγου της.\nMy Style Rocks: H αποχώρηση της Ευρυδίκης και η ανακοίνωση της Στικούδη\nΗ επική τούμπα της Ηλιάνας Παπαγεωργίου στον αέρα της εκπομπής της.\nΗ Μαρία Ελένη Λυκουρέζου συγκλονίζει: H αποκάλυψη για το αυτοάνοσο που την ταλαιπωρεί\nΠέθανε ο γνωστός ηθοποιός Πάνος Ρεντούμης – Θλίψη στον…\nΕυρυδίκη Παπαδοπούλου: Η μάχη με τον καρκίνο και η αποχώρηση…\nMy Style Rocks: H αποχώρηση της Ευρυδίκης και η ανακοίνωση…


ΡΟΜΠΟΤΙΚΗ. ΕΡΓΑΣΙΑ ΠΑΝΩ ΣΤΗΝ ΑΡΧΙΤΕΚΤΟΝΙΚΗ ΝΧΤ ΚΑΙ ΤΑ ΠΡΩΤΟΚΟΛΛΑ ΕΠΙΚΟΙΝΩΝΙΑΣ BLUETOOTH, I2C και serial communication - PDF\nDownload "ΡΟΜΠΟΤΙΚΗ. ΕΡΓΑΣΙΑ ΠΑΝΩ ΣΤΗΝ ΑΡΧΙΤΕΚΤΟΝΙΚΗ ΝΧΤ ΚΑΙ ΤΑ ΠΡΩΤΟΚΟΛΛΑ ΕΠΙΚΟΙΝΩΝΙΑΣ BLUETOOTH, I2C και serial communication"\n1 ΡΟΜΠΟΤΙΚΗ ΕΡΓΑΣΙΑ ΠΑΝΩ ΣΤΗΝ ΑΡΧΙΤΕΚΤΟΝΙΚΗ ΝΧΤ ΚΑΙ ΤΑ ΠΡΩΤΟΚΟΛΛΑ ΕΠΙΚΟΙΝΩΝΙΑΣ BLUETOOTH, I2C και serial communication ΜΠΑΝΤΗΣ ΑΝΤΩΝΙΟΣ 533 ΤΣΙΚΤΣΙΡΗΣ ΔΗΜΗΤΡΙΟΣ 551\n2 ΑΡΧΙΤΕΚΤΟΝΙΚΗ ΤΟΥ ΡΟΜΠΟΤ LEGO NXT Το ρομπότ Lego Mindstorms NXT αποτελείται απο διάφορα τουβλάκια της Lego και απο κάποια άλλα κομμάτια τα οποία συμβάλλουν στην δημιουργία του ρομπότ. Τα κομμάτια αυτά είναι τα εξής: Το κεντρικό τούβλο (NXT Brick) Τα NXT motors Οι αισθητήρες (υπερήχων, φωτός, ήχου και αφής) Το κεντρικό τούβλο είναι ο εγκέφαλος του ρομπότ Lego Mindstorms. Είναι ένα έξυπνο ηλεκτρονικά ελεγχόμενο τούβλο LEGO που επιτρέπει στο ρομπότ να εκτελεί τις διάφορες εργασίας. Είναι η κεντρική μονάδα επεξεργασίας όπου δίνει την λογική στο ρομπότ ώστε να λειτουργεί και αυτόνομα. Πάνω σε αυτό συνδέονται οι αισθητήρες και τα motor. Παραπάνω βλέπουμε το εσωτερικό ενός κεντρικού τούβλου NXT\n3 Ο κεντρικός επεξεργαστής είναι αρχιτεκτονικής 32-bit ARM της εταιρίας Atmel, με μνήμη προγράμματος ταχείας αποθήκευσης 256 ΚΒ FLASH, μνήμη δεδομένων στατικής μνήμης 64 ΚΒ RAM και ταχύτητα στα 48 MHz. Διάγραμμα της αρχιτεκτονικης του ΑΤ91SAM7S256\n4 Επίσης περιέχεται και ένας βοηθητικός επεξεργαστής 8 bit ΑVR ATmega48 εξίσου της Atmel με μνήμη προγράμματος ταχείας αποθήκευσης 4 ΚΒ FLASH, μνήμη δεδομένων στατικής μνήμης 512 bytes RAM, και επαναπρογραμματιζόμενη μνήμη μόνο για ανάγνωση 256 bytes EEPROM και ταχύτητα στα 8 MHz. ΘΥΡΑ ΕΠΙΚΟΙΝΩΝΙΑΣ USB Σύνδεση καλωδίου USB 2.0 στη συγκεκριμένη θύρα πλήρης ταχύτητας 12Mbit/s ώστε να υπάρχει η δυνατότητα αποστολής του κώδικα που έχουμε γράψει στη μνήμη του ρομπότ απ όπου και θα τρέξει το πρόγραμμα μας. Επίσης μπορούμε να ανακτήσουμε ένα αρχείο προγράμματος που έχουμε στείλει στο ρομπότ, αν αυτό για κάποιο λόγο έχει χαθεί από τον Η/Υ μας. BLUETOOTH ΑΣΥΡΜΑΤΗ ΕΠΙΚΟΙΝΩΝΙΑ Ένα απο τα πιο προηγμένα χαρακτηριστικά για το νέο Mindstorms ΝΧΤ είναι η ικανότητα να ελέγχεται και να επικοινωνεί το ρομπότ με τον υπολογιστή, αλλα και των ρομπότ μεταξύ τους μέσω της τεχνολογίας Bluetooth. Το NXT brick υποστηρίζει την ασύρματη επικοινωνία Bluetooth συμπεριλαμβάνονταις στο εσωτερικό του το τσίπcsr bluecore 4 με εξωτερική μνήμη προγράμματος ταχείας αποθήκευσης 8Μbit FLASH και εσωτερική μνήμη δεδομένων 47 Kbyte RAM. Αυτό το τσιπ δίνει την δυνατότητα στο NXT να συνδεθέι ασύρματα με 3 συσκευές ταυτόχρονα, αλλα μπορεί να επικοινωνήσει μόνο με μια συσκευή κάθε φορά. Αυτή η τεχνολογία έχει εφαρμοστεί χρησιμοποιώντας το serial port profile (SPP) το οποίο μπορεί να θεωρηθεί ασύρματος τμηματικός λιμένας. Το τούβλο μπορεί να επικοινωνήσει με τις συσκευές bluetooth που μπορούν να\n5 προγραμματιστούν για να επικοινωνήσουν με τη χρησιμοποίηση του ΝΧΤ πρωτοκόλλου επικοινωνίας το οποίο υποστηρίζει το serial port profile (SSP). ΠΡΩΤΟΚΟΛΛΟ I2C Το Ι2C Bus αποτελεί ένα πρωτόκολλο που χρησιμοποιείται για την διασύνδεει μεταξύ διαφορετικών ολοκληρωμένων, όπως μικροελεγκτών και των υπόλοίπων ολοκληρωμένων περιφερειακών όπως EEPROMs, διάφοροι αισθητήρες αλλά και με άλλου μικροελεγκτές. Είναι ένα πρωτόκολλο που μεταδίδει δεδομένα σειριακά και είναι μια απο τις λειτουργίες της μονάδας του PICmicro που ονομάζεται σύγχρονη σειριακή θύρα. Ο άλλος τρόπος λειτουργίας της είναι ως σειριακό περιφερειακό Interface. Με το I2C αποφεύγεται η χρησιμοποίηση ενός παράλληλου διαύλου δεδομένων που εισάγει μεγάλη πολυπλοκότητα στη σχεδίαση αλλά και μεγαλύτερο κόστος. Βρίσκει πολλές εφαρμογές στα σύγχρονα ηλεκτρονικά συστήματα όπως συσκευές ήχου,modems,dip switches κλπ. Το Ι2C υλοποιείται με την χρήση δύο καλωδίων διπλής κατεύθυνσης. Είναι δύο απο τα έξι καλώδια που συνδέονται στις θύρες των αισθητήρων του ΝΧΤ όπου λέγονται SCL και SDA. Το SCL είναι η γραμμή ρολογιών και χρησιμοποιείται για να συγχρονίσει τα δεδομένα κατά τη διάρκεια των μεταφορών από το I2C bus.το SDA είναι η γραμμή δεδομένων. Οι SCL και SDA συνδέονται με όλες τις συσκευές στο I2C bus. ΧΑΡΑΚΤΗΡΙΣΤΙΚΑ I2C Επιλογή χρησιμοποίησης του ως master ή slave Δυνατότητα διευθυνσιοδότησης των 7-bits και των 10-bits\n6 Κάθε συσκευή έχει δικιά της μοναδική διέυθυνση Ο Slave μπορεί να είναι είτε συσκευή λήψης είτε συσκευή μετάδοσης με δυνατότητα να λαμβάνει και να στέλνει δεδομένα. Δεν επηρεάζεται απο απότομες μεταβολές της τάσης αλλά και τον θόρυβο. Υποστήριξη multi-master λειτουργίας, χωρίς να χάνονται μηνύματα κατά την διάρκεια της ανάκτησης ελέγχου από οποιονδήποτε master Αυτόματη επαναποστολή αποτυχημένων μηνυμάτων. Υποστήριξη επιλογής ταχύτητας μετάδοσης των 8-bit πακέτων μεταξύ του standard clock (SCL) mode που είναι 100Kbps, του fast mode που είναι 400Kbps και του High Speed mode που είναι 3.4Mbps ΤΡΟΠΟΣ ΔΙΑΣΥΝΔΕΣΗΣ ΤΩΝ ΣΥΣΚΕΥΩΝ Οι συσκευές στο I2C bus είναι είτε masters είτε slaves. Η master συσκευή είναι πάντα η συσκευή που οδηγεί τη γραμμή ρολογιών SCL. Στην προκειμένη περίπτωση το NXT brick είναι η master συσκευή, ενώ οι slaves συσκευές είναι αυτές που ανταποκρίνονται στην master. Στο NXT ρομπότ οι slaves συσκευές είναι οι περιφεριακές συσκευές που συνδέονται στο ΝΧΤ brick. Υπεύθυνος για την έναρξη μιας μεταφοράς δεδομένων στο I2C bus είναι μόνο ο master. Συνήθως υπάρχουν πολλαπλάσιοι slaves στο I2C bus, εντούτοις υπάρχει κανονικά μόνο ένας master. Είναι πιθανό να υπάρξουν πολλαπλοί master, αλλά είναι κάπως ασυνήθιστο. Στο ρομπότ, ο master θα είναι ο ελεγκτής και οι slaves θα είναι οι υπομονάδες. Επίσης ο master και ο slave μπορούν να μεταφέρουν τα στοιχεία απο το I2C bus, αλλά εκείνη η μεταφορά ελέγχεται πάντα απο τον master.\n7 Διάγραμμα σύνδεσης συσκευών με το I2C ΚΑΤΑΣΤΑΣΕΙΣ ΣΥΝΔΕΣΗΣ Ι2C Σύμφωνα λοιπόν με όσα έχουμε αναφέρει για να επιτευχθεί η μετάδοση των επιθυμητών δεδομένων, είναι απαραίτητη η παρουσία ενός τουλάχιστον Master. Ο Master του bus είναι το ολοκληρωμένο που δίνει τις εντολές στα υπόλοιπα ολοκληρωμένα. Ελέγχει την γραμμή του ρολογιού και κηρύσσει την έναρξη των επιθυμητών διαδικασιών ενώ κάθε άλλο ολοκληρωμένο θεωρείται ως slave. Οι πιθανές καταστάσεις που μπορούν να συμβαίνουν πάνω στο bus και δηλώνουν το σύνολο των σημείων που ανταλλάσουν οι συσκευές μεταξύ τους ώστε να μεταφερθούν τα δεδομένα, είναι οι εξής: Start Data Transfer Acknowledged NOT-Acknowledged Ανάγνωση/Εγγραφή δεδομένων RESTART REPEATED START STOP Data Transfer (S) (ACK) (NACK) (READ/WRITE) (R) (Rs) (P)\n8 Start Data Transfer : Σηματοδοτείται η εκκίνηση της μεταφοράς δεδομένων που θέλουμε. ACKNOWLEDGED-NOT-Acknowledged : Στο τέλος της διαδικασίας αποστολής ενός byte δεδομένων στον δέκτη του σήματος, αποστέλλεται απο αυτός ένα σήμα επιβεβαίωσης (ACK) ότι έλαβε αυτο το byte.σε αντίθετη περίπτωση αποστέλλεται ένα σήμα μη επιβεβαίωσης (ΝΑCK). Ανάγνωση/Εγγραφή δεδομένων: Τόσο η ανάγνωση όσο και η εγγραφή είναι γνωστά μετά την αρχικοποίηση μιας μεταφοράς δεδομένων. Η μεταφορά δεδομένων γίνεται σε πακέτα των 8 bits. Τα δεδομένα θωρούνται έγκυρα όταν η SCL γραμμή είναι σε υψηλή στάθμη ενώ όταν η SCL δεν είναι σε υψηλή στάθμη δεν επιτρέπεται να αλλάξουν. Στην περίπτωση τώρα που ο master θέλει να κάνει εγγραφή (write) δεδομένων στον slave τοποθετέι τα προς εγγραφή δεδομένα πάνω στην SDA γραμμή και παράγει κατάλληλους παλμούς ρολογιού. Μετά τον 8ο παλμό έαν όλα πήγαν καλά ο slave παίρνει την γραμμή SDA στην κατοχή του και την μηδενίζει, δηλαδή παράγει ένα σήμα ACK. Στην περίπτωση που ο slave δεν ανταποκρίνεται με τον παλμό ACK καταλαβαίνουμε αμέσως ότι υπάρχει κάποιο σφάλμα και το λογισμικό θα πρέπει να προβλέπει την διαδικασία που θα ακολουθείται σε μια τέτοια περίπτωση.\n9 Στην περίπτωση που ο master θέλει να κάνει ανάγνωση (read) δεδομένων από τον slave, παράγει κατάλληλους παλμούς ρολογιού και διαβάζει τα δεδομένα στην SDA γραμμή. RESTART: Η restart κατάσταση θέτει σε επανεκκινηση το ΝΧΤ. REPEATED START: Αυτή η κατάσταση δεν είναι τίποτε άλλο απο μια κατάσταση που επιτρέπει στον master να εκτελέσει μια start κατάσταση χωρις να χρειάζεται η δήλωση κάποιας stop κατάστασης. STOP DATA TRANSFER: Η κατάσταση Stop σηματοδοτεί το τέλος μιας μεταφοράς δεδομένων.μαζί με την κατάσταση Start έχει την μεγαλύτερη προτεραιότητα και μπορεί να εκπεμφθεί σε οποιαδήποτε χρονική στιγμή της μεταφοράς δεδομένων.με το που σημετοδοτηθεί η στοπ κατάσταση το καλώδιο απελευθερώνεται και άλλες συσκευές μπορούν να το χρησιμοποιήσουν για να μεταφέρουν δεδομένα.


Παστίτσιο Λαχανικών με Μπεσαμέλ Γιαουρτιού - Lambros Vakiaros\n1 μεσαίo κρεμμύδι (ψιλοκομμένο)\n1 μεγάλη μελιτζάνα (κομμένη σε μικρό καρέ)\n2 μεσαία κολοκυθάκια (κομμένα σε μικρό καρέ)\n1/2 κεσεδάκι μανιτάρια λευκά (ψιλοκομμένα)\n2 + 1/3 κούπες γιαούρτι πλήρες\n1 + 1/2 κούπα τριμμένη γραβιέρα\nΤριμμένη φρυγανιά (για το ταψί και το πασπάλισμα)\nΓΙΑ ΤΟΝ ΚΙΜΆ ΛΑΧΑΝΙΚΩΝ\nΠροθερμαίνουμε μια μεγάλη κατσαρόλα σε μέτρια προς δυνατή θερμοκρασία (5-7). Προσθέτουμε 3 κ.σ./45 γρ. ελαιόλαδο και τσιγαρίζουμε το κρεμμύδι και το σκόρδο για 3 – 4 λεπτά, μέχρι να μειωθεί ο όγκος τους κατά το μισό. Συνεχίζουμε προσθέτοντας την μελιτζάνα, τα κολοκυθάκια και τα μανιτάρια και συνεχίζουμε το μαγείρεμα για άλλα 7 – 8 λεπτά.\nΠροσθέτουμε τον πελτέ, στη συνέχεια σβήνουμε με το κόκκινο κρασί και περιμένουμε να εξατμιστεί το αλκοόλ (περίπου 30΄΄). Συνεχίζουμε με την τομάτα κονκασέ, το ζωμό, την κανέλα και τη δάφνη. Σκεπάζουμε και σιγοβράζουμε για περίπου 30 – 45 λεπτά, μέχρι η σάλτα να είναι ούτε πολύ στεγνή αλλά ούτε και πολύ υγρή. Αφήνουμε να κρυώσει, διορθώνουμε τη γεύση με αλάτι και πιπέρι και προσθέτουμε το θυμάρι και τα αυγά χτυπημένα. Ομογενοποιούμε καλά.\nΓια να καταλάβουμε ότι ο κιμάς είναι σωστός, ΄τραβάμε’ με μια κουτάλα μια γραμμή από τη μια άκρη της κατσαρόλας στην άλλη. Αν η σάλτσα δεν καλύψει το κενό που δημιουργήσαμε, είναι έτοιμη.\nΣε ένα μπολ προσθέτουμε όλα τα υλικά και ανακατεύουμε καλά.\nΣτη συνέχεια, τα σουρώνουμε χωρίς να τα πλύνουμε και τα στραγγίζουμε πολύ καλά. Τα μεταφέρουμε σε ένα μεγάλο μπολ ή στην κατσαρόλα στην οποία έβρασαν, για να μην λερώσουμε άλλο σκεύος. Προσθέτουμε το γιαούρτι, το ελαιόλαδο, τα 100 γρ. κασέρι και 1 κουτάλα από την μπεσαμέλ. Διορθώνουμε τη γεύση με αλάτι και πιπέρι και ανακατεύουμε πολύ καλά.\nΣυνεχίζουμε προσθέτοντας τον κιμά λαχανικών και αφού τον απλώσουμε καλά πάνω από τα ζυμαρικά, περιχύνουμε με μια κουτάλα τη ‘μπεσαμέλ’ γιαουρτιού σε όλη την επιφάνεια.\nΣε αυτό το σημείο δεν θα πρέπει να βλέπουμε καθόλου τον κιμά παρά μόνο την ‘μπεσαμέλ’ γιαουρτιού.\nΤο αφήνουμε να κρυώσει για 20 – 30 λεπτά και απολαμβάνουμε.\n#XORISTIPSEIS ΖΥΜΑΡΙΚΑ ΘΡΕΠΤΙΚΑ ΓΕΥΜΑΤΑ ΚΥΡΙΑΚΑΤΙΚΟ ΤΡΑΠΕΖΙ ΛΑΧΑΝΙΚΑ ΟΙΚΟΝΟΜΙΚΕΣ ΣΥΝΤΑΓΕΣ ΣΤΗ ΦΩΛΙΑ ΤΩΝ KOY KOY ΣΤΟ ΤΑΨΙ ΧΟΡΤΟΦΑΓΙΚΑ


Κατακόρυφη πτώση χρήσης e-scooters στο San Diego μετά την εφαρμογή νομοθεσίας - GetElectric\nΑρχική Micromobility Κατακόρυφη πτώση χρήσης e-scooters στο San Diego μετά την εφαρμογή νομοθεσίας\nΚατακόρυφη πτώση χρήσης e-scooters στο San Diego μετά την εφαρμογή νομοθεσίας\nΚατακόρυφη πτώση χρήσης ενοικιαζόμενων (dockless) e-scooters καταγράφεται στο San Diego των ΗΠΑ, έπειτα από την εφαρμογή της σχετικής νομοθεσίας που ρυθμίζει το ηλεκτροκίνητο μέσο.\nΑπό τον περασμένο Ιούλιο ο αριθμός των χρήσεων μειώθηκε κατά 50%, από 441.000 στις 222.000, ανά δύο εβδομάδες. Το τέλος της τουριστικής περιόδου σίγουρα επηρεάζει τα νούμερα αυτά, όμως η νομοθεσία που εφαρμόζεται στην πόλη τους τελευταίους μήνες προκαλεί προβλήματα στις εταιρείας ενοικίασης (Lime, Jump, Skip) και σίγουρα έχει παίξει το ρόλο της στη μείωση αυτή.\nΜάλιστα, η Skip ήδη εγκατέλειψε το San Diego ενώ η Jump (συμφερόντων Uber) εκφράζει τη δυσαρέσκειά της προς τη Δημοτική Αρχή. Το κυριότερο πρόβλημα για τις εταιρείες είναι η αυστηρή εφαρμογή του κανονισμού όσον αφορά τη στάθμευση των πατινιών. Πάνω από 3.700 πατίνια έχουν “σηκωθεί” από γερανούς των αρμόδιων οργάνων τους τελευταίους μήνες, με αντίστοιχα πρόστιμα συνολικού ύψους $250.000, τα οποία βαρύνουν τις εταιρείες ενοικίασης και όχι τους χρήστες, φυσικά.\nΣύμφωνα με τον κανονισμό, τα πατίνια απομακρύνονται όταν ενοχλούν την κίνηση στους δρόμους ή μπλοκάρουν πεζοδρόμια και εισόδους κτιρίων. Και όταν λέμε απομακρύνονται, δεν εννοούμε πως απλά κάποιος τα κάνει… στην άκρη, αλλά αποσύρονται όπως θα γινόταν με ένα αυτοκίνητο ή μοτοσυκλέτα. Αντίστοιχα, ο Δήμος δημιούργησε πάνω από 500 θέσεις στάθμευσης e-scooters σε σημεία που δεν ενοχλούν, με πλάνο δημιουργίας άλλων 200 σύντομα.\nΩστόσο, οι χρήστες συχνά αδιαφορούν γι’αυτές (άλλωστε το κύριο πλεονέκτημα των dockless ηλεκτρικών μέσων είναι πως μπορείς να τα αφήσεις πρακτικά όπου θέλεις) και τα σταθμεύουν σε ακατάλληλα σημεία. Όταν αυτό συμβεί, οι εταιρείες ενοικίασης έχουν 3 ώρες να τα απομακρύνουν αλλιώς θα πρέπει να πληρώσουν βαρύ πρόστιμο για να τα ανακτήσουν από το Δήμο.\nΟι εταιρείες εκφράζουν τα παράπονά τους για όλα τα παραπάνω, ενώ η απάντηση των αρμόδιων είναι πως πρέπει να προσέχουν περισσότερο τα πατίνια τους και ίσως να απασχολούν κάποιο προσωπικό το οποίο να τα τοποθετεί σε ασφαλή σημεία, μόλις ειδοποιηθεί για κάποια παράνομη στάθμευση. Να σημειωθεί πως οι Αρχές προτρέπουν τους κατοίκους να αναφέρουν παράνομα σταθμευμένα e-scooters μέσω app που έχει δημιουργηθεί για το σκοπό αυτό.\nΑρκετά e-scooters της Lime επιμελώς τοποθετημένα έξω από τη ζώνη στάθμευσης στο San Diego\nΕπίσης, οι Αρχές επιβάλλουν στις εταιρείες να εφαρμόζουν αυτόματο περιορισμό ταχύτητας στα 5 Km/h σε συγκεκριμένες ζώνες της πόλης που κυκλοφορούν αρκετοί πεζοί, με τις εταιρείες να αργούν να συμμορφωθούν, αν και εν τέλει το έκαναν. Ωστόσο, η Lime βρίσκεται αντιμέτωπη με απώλεια της άδειάς της για 6 μήνες λόγων πολλαπλών παραβάσεων αυτού του κανόνα.\nΝα σημειωθεί πως το San Diego έχει δώσει άδεια για ύπαρξη 22.000 e-scooters στην πόλη του, όμως μόνο 12.200 από αυτές χρησιμοποιούνται από τις εταιρείες ενοικίασης με βάση τα δεδομένα του Σεπτεμβρίου.\nΠροηγούμενο άρθροBluetooth κράνος με φλας; Υπάρχει και το δοκιμάσαμε!\nΕπόμενο άρθροΣτις 19 Νοεμβρίου θα παρουσιαστεί ένα νέο Volkswagen ID Concept


Σοκ για την Άγκυρα μετά το «χαστούκι» στη Λιβύη - Αναζητά αντίποινα για τον βομβαρδισμό βάσης της - Σε «κόκκινο» συναγερμό η Αθήνα\nτου Κώστα Σαρικά - Δημοσίευση 7 Ιουλίου 2020, 10:00 / Ανανεώθηκε 7 Ιουλίου 2020, 10:25\nΗχηρό «χαστούκι» στην Τουρκία ο βομβαρδισμός της βάσης Al Watiya στη Λιβύη. Τρόπους αντίδρασης ψάχνουν οι Τούρκοι. Σε «συναγερμό» η κυβέρνηση και οι Ένοπλες Δυνάμεις στην Ελλάδα.\nΤο "στραπάτσο" της Τουρκικής αεράμυνας στη βάση Al Watiya με την πλήρη καταστροφή όλων των συστοιχιών Hawk τους οποίους μόλις είχαν μεταφέρει στο Λιβυκό έδαφος οι Τουρκικές ένοπλες δυνάμεις ήταν ένα ηχηρό "χαστούκι" στην αλαζονεία των γειτόνων. Η δήθεν πανίσχυρη πολεμική μηχανή τους όπως τη διαφημίζουν, ο δεύτερος στρατός του ΝΑΤΟ όπως αναφέρουν, πιάστηκε κυριολεκτικά στον ύπνο και μάλιστα σε εμπόλεμη ζώνη.\nΜετέφερε και εγκατέστησε High Value οπλισμό χωρίς να λάβει όπως αποδείχθηκε κανένα μέτρο για την προστασία του με αποτέλεσμα να αποτελέσει εύκολο στόχο και να γίνει "στάχτη" μέσα σε λίγα λεπτά από βλήματα μαχητικών.\nΤο "χαστούκι" στη Λιβύη ήρθε μόλις ελάχιστες ώρες μετά την επίσκεψη του Τούρκου υπουργού άμυνας Χουλουσί Ακάρ στην Τρίπολη και μάλιστα μαζί με τον αρχηγό των Τουρκικών ενόπλων δυνάμεων Γιασάρ Γκιουλέρ. Είχαν μόλις υπογράψει συμφωνία για στρατιωτική παρέμβαση της Τουρκίας στη χώρα και δημιουργία βάσεων στα εδάφη που ελέγχονται από την κυβέρνηση Σάρατζ.\nΟύτως ή άλλως μεγάλος αριθμός πλοίων του Στόλου παραμένει στο Αιγαίο, ενώ οι Πολεμικές Μοίρες πέρα από τα μαχητικά επιφυλακής διαθέτουν μεγάλο αριθμό μαχητικών σε ετοιμότητα. Αν και όλο το ενδιαφέρον των γειτόνων φαίνεται να επικεντρώνεται στο "στραπάτσο" της Λιβύης η στρατιωτική ηγεσία λαμβάνει όλα τα απαραίτητα μέτρα αφού οι καιροί είναι "πονηροί", όπως αναφέρεται χαρακτηριστικά.\nΗ Τουρκία δείχνει να έχει "ανοίξει τον ασκό του Αιόλου" με τις ενέργειές της σε Αφρικανικό έδαφος αλλά και με τις παράλογες διεκδικήσεις της στην Ανατολική Μεσόγειο. Αλλά και διατεθειμένη να τραβήξει καταστάσεις στα άκρα όπως έκανε και απέναντι στην Γαλλική φρεγάτα Courbet. Όσο απομονώνεται τόσο πιο απρόβλεπτη και επικίνδυνη γίνεται όπως εκτιμά η Αθήνα κάτι που υποχρεώνει τις Ελληνικές Ένοπλες Δυνάμεις να βρίσκονται σε ύψιστο βαθμό ετοιμότητας.


Δημήτρης Παπαδημούλης: Ο «μετρ» του real estate και των καταθέσεων - Hellenic Voice\nΑρχική Πολιτική Δημήτρης Παπαδημούλης: Ο «μετρ» του real estate και των καταθέσεων\nΔημήτρης Παπαδημούλης: Ο «μετρ» του real estate και των καταθέσεων\nΔημήτρης Παπαδημούλης: Η δημοσιοποίηση των πόθεν έσχες των πολιτικών πριν από λίγες ημέρες έφερε στην δημοσιότητα βουλευτές φτωχούς, υπουργούς με δάνεια αλλά και πολιτικούς με τεράστια περιουσία. Ένας από αυτούς είναι ο ευρωβουλευτής του Σύριζα κ. Δημήτρης Παπαδημούλης ο οποίος μόνο το 2018 εν μέσω οικονομικής κρίσης και μνημονίων αγόρασε 8 διαμερίσματα στην Αθήνα. Σύμφωνα με το τελευταίο πόθεν έσχες που είδε το ως της δημοσιότητας ο ευρωβουλευτής του Σύριζα έχει στην κατοχή του μαζί με τη σύζυγό του 32 ακίνητα, μεταξύ των οποίων διαμερίσματα, μονοκατοικία, δενδροκαλλιέργειες, αποθήκη και οικόπεδα.\nΕιδικότερα, ο κ. Παπαδημούλης είναι δικαιούχος και συνδικαιούχος με τη σύζυγό του και τα παιδιά του σε 22 τραπεζικούς λογαριασμούς στην Ελλάδα και στο εξωτερικό με καταθέσεις 834.346,47ευρώ. Ο μεγαλύτερος εξ αυτών είναι κοινός προθεσμιακός λογαριασμός με τη σύζυγό του, ύψους 509.487,75ευρώ. Επιπλέον των ποσών των ανωτέρω λογαριασμών, η σύζυγος του ευρωβουλευτή του ΣΥΡΙΖΑ είναι συνδικαιούχος μαζί με τον αδερφό της σε προθεσμιακό τραπεζικό λογαριασμό της μητέρας της με υπόλοιπο 354.251,39 ευρώ.\nΣτην προηγούμενη δήλωση περιουσιακής κατάστασης οι τραπεζικές καταθέσεις του κ. Παπαδημούλη ήταν της τάξης του 1.094.550,12 ευρώ. Κατά τη διάρκεια του οικονομικού έτους 2019, τα προσωπικά εισοδήματά του ευρωβουλευτή του ΣΥΡΙΖΑ ανήλθαν σε 257.245,21ευρώ και της συζύγου του σε 30.804,13 ευρώ. Στο μεταξύ, αναδιάταξη του επενδυτικού χαρτοφυλακίου του κ. Παπαδημούλη καταγράφεται στο πόθεν έσχες του καθώς προχώρησε στην εκποίηση επενδυτικών τίτλων με τη αξία πώλησής τους να ανέρχεται στα 365.858,61 ευρώ. Ύστερα από αυτή την εξέλιξη η αξία αποτίμησης των 21 τίτλων μετοχών και αμοιβαίων κεφαλαίων, που διέθετε στο τέλος του συγκεκριμένου οικονομικού έτος το στέλεχος του ΣΥΡΙΖΑ, έφτανε τα 593.916,89ευρώ.\nΑξίζει να σημειωθεί πως όταν ο κ. Παπαδημούλης εμφανίστηκε στην κεντρική πολιτική σκηνή το 2004 διέθετε ένα χωράφι ενός στρέμματος στο Μαραθώνα. Ενώ το 2004 είχε καταθέσεις 200.000 ευρώ που τώρα αγγίζουν το 1.094.550,39 ευρώ. Στην δήλωση περιουσιακής κατάστασης για τη χρήση του 2004 όταν και μπήκε στην Ευρωβουλή, δήλωσε εισόδημα 27.900,59 ευρώ προερχόμενο από την βουλευτική αποζημίωσή του και 31.344,84 ευρώ από λοιπά εισοδήματα. Κατά την παρουσία του στις Βρυξέλες το επενδυτικό του χαρτοφυλάκιο αποτελούνταν από 12 τίτλους μετοχών και μεριδίων αμοιβαίων κεφαλαίων με συνολική αξία κτήσης 71.484,60 ευρώ.\nTο 2005 κατά το δεύτερο χρόνο της θητείας του στις Βρυξέλλες τα εισοδήματα του κ. Παπαδημούλη αυξάνονται ραγδαία. Συγκεκριμένα στη δήλωση περιουσιακής κατάστασης δηλώνει έσοδα από το ευρωκοινοβούλιο της τάξης των 211.335,10 ευρώ, εκ των οποίων το φορολογητέο ποσό είναι μόλις 24.172,83 ευρώ. Οι αποταμιεύσεις του με τη σύζυγό του φτάνουν τις 289.902 ευρώ. Όταν ολοκληρώθηκε η θητεία του στις Βρυξέλες το 2009 ο κ. Παπαδημούλης κερδίζει μια θέση στην ελληνική Βουλή με την ψήφο του λαού.\nΩς βουλευτής πλέον υποβάλει πόθεν έσχες για την χρονιά του 2010. Η βουλευτική αποζημίωσή του είναι 81.363,84 ευρώ και δηλώνει και επιπλέον 43.492,74 ευρώ ως «λοιπά εισοδήματα από κάθε πηγή». Οι καταθέσεις του έχουν φτάσει τις 411.319,06 ευρώ και το πακέτο μετοχών και αμοιβαίων φθάνει στις 863.092,40 ευρώ. Στα ακίνητα εκτός από το 50% ενός οικοπέδου στον Μαραθώνα έχει αγοραστεί από κοινού με τη σύζυγό του ενός βοσκότοπου 4 στρεμμάτων στη Σητεία για τον οποίο έδωσε 5.979, 20 ευρώ το 2006. Ενώ η σύζυγός του αγόρασε ένα διαμέρισμα 80,50 τετραγωνικών στη Σητεία το 2008 καταβάλλοντας 73.500ευρώ ενώ η ίδια απέκτησε από γονική παροχή το 2009 διαμέρισμα 74 τετραγωνικών μέτρων στην Αθήνα.\nΤο 2011 οι καταθέσεις του ευρωβουλευτή του Σύριζα φθάνουν στις 489.235,19 ευρώ με τα υπόλοιπα περιουσιακά στοιχεία του, που δηλώνονται στο πόθεν έσχες του, να παραμένουν αμετάβλητα. Ακολουθεί η επανεκλογή του το 2012 στα βουλευτικά έδρανα, στα οποία θα παραμένει έως το 2014, οπότε και μετακομίζει ξανά στις Βρυξέλλες καθώς επανεκλέγεται ευρωβουλευτής με τον ΣΥΡΙΖΑ. Τα ετήσια έσοδά του την χρονιά του 2015 ανέρχονται σε 217.573,95 ευρώ με τις τραπεζικές καταθέσεις του να ξεπερνούν τις 700.000 ευρώ φθάνοντας στις 771.991,47 ευρώ.\nΕνώ το επενδυτικό του χαρτοφυλάκιο είναι στο τέλος του 2015 της τάξης των 602.282,65 ευρώ. Αναφορικά με τα ακίνητα, ο κ. Παπαδημούλης εξακολουθεί να έχει στο όνομά του μισό χωράφι στον Μαραθώνα και μισό βοσκότοπο στη Σητεία ενώ στην κατοχή της συζύγου του έχουν περιέλθει με γονική παροχή βοσκότοποι και καλλιέργειες στο νομό Λασιθίου. Το 2016 ο κ. Παπαδημούλης έχει καταθέσεις άνω του 1 εκατομμυρίου ευρώ. Ενώ για το 2018 έγινε η αγορά 8 διαμερισμάτων αλλά και ένα οικόπεδο και μια δενδροκαλλιέργεια στο νομό Λασιθίου.\nΠροηγούμενο άρθροΧρήστος Σταϊκούρας κορωνοϊός οικονομία: Μεγάλη αλλά παροδική η ύφεση – Θα υπάρξει ανεργία\nΕπόμενο άρθροΚυριάκος Τοχούρογλου: Στα 47 του συνεχίζει να παίζει μπάλα


ΠΑΡΆΔΟΣΗ ΛΟΥΛΟΥΔΙΏΝ ΣΕ SOUTH CAROLINA EASLEY - ΣΕ ΑΠΕΥΘΕΊΑΣ ΣΎΝΔΕΣΗ ΑΝΘΟΚΌΜΟ SOUTH CAROLINA EASLEY\nΛουλούδια για South Carolina Easley - σας South Carolina Easley Ανθοπωλείο\nΤΑ ΛΟΥΛΟΎΔΙΑ ΠΟΥ ΠΑΡΑΔΊΔΟΝΤΑΙ ΣΤΟ SOUTH CAROLINA EASLEY - ΑΝΘΟΠΩΛΕΊΟ ΣΤΗΝ SOUTH CAROLINA EASLEY ΠΡΟΣΦΈΡΟΝΤΑΣ ΠΑΡΆΔΟΣΗ ΑΥΘΗΜΕΡΌΝ ΛΟΥΛΟΎΔΙΑ\nΛουλούδια για το South Carolina Easley - ανθοπωλείο που παραδίδει αυθημερόν παραδόσεις λουλουδιών σε South Carolina Easley . Χρησιμοποιούμε ένα εκτεταμένο δίκτυο τοπικών South Carolina Easley ανθοπωλεία και τα λουλούδια ανθοδέσμες παραδοθεί στο South Carolina Easley.\nΑΦΉΣΤΕ ΕΜΆΣ ΝΑ ΦΡΟΝΤΊΣΟΥΜΕ ΓΙΑ ΤΑ ΛΟΥΛΟΎΔΙΑ ΣΑΣ ΣΤΟ SOUTH CAROLINA EASLEY\nΑφήστε τα Λουλούδια για το South Carolina Easley φροντίσει για σας λουλούδια ανά περίσταση, συμπεριλαμβανομένων των Γενεθλίων, ανθοδέσμες, Ημέρα της Μητέρας λουλούδια, Ημέρα του αγίου Βαλεντίνου λουλούδια, το Νεογέννητο Μωρό και πολλά άλλα. Προσφέρουμε μια μεγάλη ποικιλία από λουλούδια, φυτά, λουλούδια, και τα καλάθια σε πολύ ανταγωνιστικές τιμές που δεν θα πρέπει να ταιριάζει οπουδήποτε στο South Carolina Easley. Παραγγείλετε online και να έχουν παράδοση λουλουδιών για το South Carolina Easley ληφθεί μέριμνα από Λουλούδια για το South Carolina Easley.\nΠΑΡΆΔΟΣΗ ΛΟΥΛΟΥΔΙΏΝ ΣΕ SOUTH CAROLINA EASLEY\nΗ ομάδα Internet Ανθοπωλείο είναι αφοσιωμένοι στο να παρέχουν την υψηλότερη ποιότητα λουλούδια, τα φυτά και τα δώρα που διατίθενται σε South Carolina Easley, η δικαιότερη τιμή είναι δυνατόν. Κάθε πελάτης είναι πολύ σημαντική για εμάς και προσπαθούμε να βάλουμε τα δυνατά μας επαγγελματική προσοχή σε κάθε τάξη. Όλο το προσωπικό μας είναι αφιερωμένο να παρέχει το υψηλότερο επίπεδο εξυπηρέτησης των πελατών για την παράδοση λουλουδιών σε South Carolina Easley.\nΤΟΠΙΚΌ ΑΝΘΟΠΩΛΕΊΟ ΣΑΣ ΣΕ SOUTH CAROLINA EASLEY\nΠαραδίδουμε λουλούδια ανθοδέσμες σε πάνω από 900 πόλεις σε όλο τον κόσμο. Σε κάθε πόλη, συνεργαζόμαστε με αξιόπιστους τοπικούς ανθοπωλεία, όπως είναι η περίπτωση με το South Carolina Easley. Εργάζονται με αυτό το δίκτυο των τοπικών ανθοπωλεία, είμαστε σε θέση να διασφαλίσουμε την κορυφαία ποιότητα ανθοδέσμες και τα λουλούδια σας θα παραμείνει φρέσκο. Μπορούμε να φροντίσουμε το τελευταίο λεπτό λουλούδι εντολές ή να διατηρήσουμε ένα όμορφο μπουκέτο λουλούδια, μήνες εκ των προτέρων.\nΔείτε την επιλογή Καλάθι δώρων για South Carolina Easley\nΕπιλεγμένα λουλούδι ανθοδέσμες για παράδοση σε South Carolina Easley


After Life: Όταν το κλάμα και το νευρικό γέλιο γίνονται ένα τσιγάρο δρόμος - TivoliRadio.gr\nΑπό TivoliRadio.gr Στις 3 Μαΐου, 2020\nΚαι ποιος δεν θυμάται το επαναστατικό The Office των Ricky Gervais και Stephen Merchant; Το δυναμικό δίδυμο της σύγχρονης κωμωδίας έπεσε σαν κομήτης στην τηλεοπτική πραγματικότητα, λίγο μετά το Millennium, συνδυάζοντας την βαθιά ειρωνεία των ταινιών του Christopher Guest (Waiting for Guffman, Best in Show), τη διεισδυτική παρωδία των ψευδοντοκιμαντέρ όπως το This Is Spinal Tap και το λεπτό στοιχείο της βρετανικής αμηχανίας α λα Fawlty Towers, για να χτίσει ένα διαχρονικό σόου που παραμένει φρέσκο και κοφτερό.\nΗ επιτυχία των δυο δημιουργών συνεχίστηκε με το The Extras αλλά, η τριλογία των mini sitcom τους δεν έληξε θριαμβευτικά, μιας και το Life’s Too Short δεν βρήκε ακριβώς τον στόχο του. Παρά την στενή συνεργασία του Ricky Gervais με τον Stephen Merchant, η κοινή επαγγελματική τους πορεία σταμάτησε. Οι σόλο δουλειές των δυο φίλων δεν ανταγωνίστηκαν τις παλιότερες συνεργασίες τους.\nΈνας άνδρας που ζει σε μια ήσυχη επαρχιακή πόλη και δουλεύει στην τοπική εφημερίδα, δεν μπορεί να ξεπεράσει τον πρόωρο χαμό της γυναίκας του από καρκίνο. Η απώλεια τον έχει βυθίσει στην θλίψη και αντιμετωπίζει τα πάντα με αφιλτράριστο κυνισμό. Ο Ricky Gervais γράφει το σενάριο, σκηνοθετεί και ερμηνεύει τον βασικό ρόλο σε ένα ακόμη κρεσέντο τηλεοπτικού «Auterισμού».\nΣτο σενάριο υπάρχουν οι γνώριμες εμμονές του Gervais και ο σχολιασμός του στην επικαιρότητα: στις “Woke” θεωρίες, τη μισανθρωπία, την καλοσύνη στα ζώα, τις καθημερινές προσβολές μεταξύ φίλων αλλά και τις αδιόρατες προσβολές στον χώρο εργασίας και την ανάγκη για πρόσκαιρη διασημότητα. Η σκηνοθεσία εστιάζει στους μικρούς μορφασμούς, το πνιχτό δάκρυ, την απελπισία που προκαλούν οι ανόητοι άνθρωποι στους γύρω τους, τα βλέμματα που προδίδουν κατανόηση και τις στιγμές που όλα φαίνονται μάταια γιατί απουσιάζει η αγάπη.\nΟι ερμηνείες ποντάρουν στη φυσιολογική συμπεριφορά. Οι ηθοποιοί κάνουν το διάλογο να φαίνεται αβίαστος, χωρίς γκάφες, χυδαιότητες και σωματικό χιούμορ. Από τα γραφικά φρικιά της μικρής πόλης και τους «τρελούς του χωριού», μέχρι τους μεροκαματιάρηδες με συμπόνια και καλοσύνη, όλοι ζητούν μια αγκαλιά στο τέλος της μέρας και έναν άνθρωπο να τους αγαπά γι’ αυτό που είναι.\nΗ σειρά είναι ένα χειροποίητο συναισθηματικό οικοδόμημα, ικανό να σε τσακίσει στο κλάμα και να σε κάνει να γελάς νευρικά για ώρα.\nΔεν ξέρω αν χρειάζεται τρίτη σεζόν το After Life. Συνήθως η συνταγή του Gervais είναι «δυο σεζόν των 6 επεισοδίων και ένα Special».\nΑπολαύστε, λοιπόν, το After Life μια βραδιά που θα έχετε ανάγκη ένα θέαμα ανθρώπινο, απλό σε μηνύματα αλλά πυκνό σε νοήματα, με την τρυφερότητα και τον νιχιλισμό να συνυπάρχουν σε ένα κοκτέιλ παλιάς κοπής, επηρεασμένο από την Old School κωμική δραματουργία του BBC. Θα το αγαπήσετε με τα ελαττώματά του.\nΔεν υπάρχει άλλο είδος αγάπης, όπως μας λέει σοφά ο Gervais στην κατακλείδα αυτού του προσωπικού έργου.\nΕτικέτεςRICKY GERVAIIS ΜΟΥΣΙΚΗ\nAfrobeat: Έχοντας ως όπλο τη μουσική\nΤο Τραγούδι της Εβδομάδας: The Triffids – “Hell Of A Summer”


Υπομονή, ένας μήνας έμεινε - efthia.gr\nΤε 5 Ιουλίου 2017 Τε 5 Ιουλίου 2017 00\nΤετάρτη και το πρόγραμμα της ημέρας ίσως είναι το πιο άδειο του καλοκαιριού. Δεν υπάρχει τίποτα αξιοσημείωτο ν’ ασχοληθούμε. Εκτός βέβαια από τους λάτρεις του τέννις. Αυτοί έχουν να ασχοληθούν με το Γουίμπλετον.\nΓια όλους τους υπόλοιπους, τους κοινούς θνητούς που τους απασχολεί το ποδόσφαιρο, άντε και το μπάσκετ, εμείς είμασττε εδώ!\nΑς αρχίσουμε από τα δικά μας. Σούπερλιγκ 2017-2018. Το νέο ελληνικό πρωτάθλημα θα αρχισει στις 19 Αυγούστου. Με νέο σύστημα διεξαγωγής, αφού ο πρωταθλητής θα προκύπτει από τα play-off φέτος.\nΝωρίτερα απ’ όλα τα πρωταθλήματα αρχίζει η Γαλλία. Η πρώτη αγωνιστική της Λιγκ 1 θα είναι στις 5 Αυγούστου! Οι Γάλλοι παραδοσιακά ξεκινούν νωρίς, αλλά φέτος θέλουν να έχουν τελειώσει όσο γρήγορα γίνεται για να είναι απερίσπαστη η προετοιμασία της εθνικής ενόψει του Μουντιάλ.\nefthia Σα 13 Φεβρουαρίου 2021 Σα 13 Φεβρουαρίου 2021\nefthia Πε 28 Ιανουαρίου 2021 Πε 28 Ιανουαρίου 2021


Στην Κίμωλο ο χρόνος δεν σταματά, αλλά κυριαρχεί πάνω από όλους και όλα | LiFO\nΤα βράχια στο Καλαμίτσι. Φωτο: Β.Μ\nΤην εβδομάδα που ήμουν στην Κίμωλο πέθαναν δυο άνθρωποι. Γέροι. Το νέο του θανάτου τους σαν αόρατο ντόμινο έπεσε σε όλο το Χωριό. Και πάνω μας. «Δεν μπορείτε να φάτε εδώ», μας είπαν στην ταβέρνα με το ωραίο μπαλκόνι που είχαμε φάει την προηγούμενη μέρα, «είναι όλο κλειστό για τον νεκρό». Τα τραπέζια είχαν μπει στην σειρά δίπλα-δίπλα, σαν να αρραβωνιαζόταν ο Χάρος.\nΣτη δεύτερη γυρίζαμε με τα πόδια από το πρωινό μπάνιο στο Ρέμα. Βρεθήκαμε φορώντας μαγιό μπλεγμένοι με το μαυροντυμένο πλήθος που έβγαινε από το νεκροταφείο. Είχε πεθάνει ο Χαράλαμπος. Μάθαμε πως τον λένε όταν μια μαυροντυμένη γυναίκα έκλαιγε για αυτόν σε ένα σοκάκι λέγοντας το νέο στη γειτόνισσα. Έτσι είναι εδώ. Ο θάνατός σου είναι πρώτη είδηση για μια ημέρα. Μετά η ζωή συνεχίζεται κανονικά.\n«Ποιος είναι ο επόμενος για τόπο χλοερό;» έλεγε γελώντας ένας ογδοντάχρονος το βραδάκι σε έναν φίλο του συζητώντας για τους δυο θανάτους. To πρωί ο οδηγός του μοναδικού λεωφορείου φρενάρει στο τσακ λίγο πριν συγκρουστεί με ένα IX και αντί να γίνει καυγάς του λέει «Δημητράκη, θα γινόμασταν χαλκομανία», τον χαιρετά και φεύγει. Και καθώς φωτογραφίζουμε το μοναδικό κίτρινο σπίτι του νησιού ο ιδιοκτήτης δηλώνει: «Το είχα μπλε όπως οι άλλοι και μια μέρα λέω δεν του πάει και το έβαψα κίτρινο. Του πάει;». Το χιούμορ είναι στο αίμα των κατοίκων. Δεν θα μπορούσε να ήταν διαφορετικά. Είναι το νούμερο ένα καύσιμο στον μηχανισμό της επιβίωσης εδώ, που ο ένας κυριολεκτικά πέφτει πάνω στον άλλον.\nΜια ογδοντάχρονη γυναίκα στην αγκαλιά ενός πενηντάχρονου άντρα: «Του χρόνου πάλι» της λέει. Εκείνη δεν κλαίει. Του χαϊδεύει την πλάτη με το ένα της χέρι και με το άλλο τα μαλλιά του γιου του. «Να πάτε σαν τα πουλιά».\nΣτο δρόμο για το Ρέμα. Φωτο: Β.Μ\nΚαλαμίτσι. Φωτο: Β.Μ\nΕκτός από τους μόνιμους κατοίκους το νησί αυτές τις μέρες είναι γεμάτο παιδιά. Οικογένειες επιστρέφουν στον παππού και τη γιαγιά. Όχι, δεν έχει αλλάξει η παιδική ηλικία τόσο δραματικά όσο πιστεύουμε οι ενήλικες. Τα δεκάχρονα βουλιάζουν στο γαλάζιο φως των τάμπλετ αλλά μετά από λίγο ανεβαίνουν στα ποδήλατα και κάνουν κόντρες στα σοκάκια, δημιουργούν ομάδες και τσακώνονται όπως παλιά («Τι είπες για τον Πειραιά, ρε;»), πέφτουν, χτυπάνε και ξανασηκώνονται. Τα πιο μικρά, όταν η μπαταρία τους εξαντληθεί, γέρνουν στην αγκαλιά των γονιών τους. Τα μεταφέρουν «νεκρά» από τα τραπέζια του Stavento στο σπίτι.\nΈνα ξανθό ηλιοκαμένο hi-tech εξάχρονο υπενθυμίζει στον πατέρα της κοιμισμένης φίλης της: «Αύριο πάλι». Η φωνή του μπλέκεται με μια γλυκερή διασκευή σε ένα κομμάτι της Lady Gaga.\nΟ χρόνος εδώ δεν σταματά όπως συχνά διαβάζεις στους τουριστικούς οδηγούς. Ο χρόνος κυριαρχεί πάνω από όλους και από όλα. Κάθε λεπτό μετράει. Σου το υπενθυμίζει η καμπάνα. Ένας χτύπος κάθε μισή ώρα. Ένας χτύπος για κάθε ώρα. Τα μεσάνυχτα «προσδοκάς Ανάσταση Νεκρών». Αλλά μάλλον έχεις πιει.\nΤα εντυπωσιακά βράχια των Ελληνικών. Φωτο: Β.Μ\nΗ Κίμωλος είναι για βιβλιόφιλους που διαβάζουν «τα βιβλία που δεν πρέπει να πάρετε ποτέ στην παραλία». Η Κίμωλος είναι για γυμνιστές (Δέκας). Η Κίμωλος είναι για φοιτητοφρικιά που πάνε παντού με τα πόδια και σκέφτονται ακόμα και τα δυο ευρώ, «αλλά δεν γμτ ρε μλκ, ας το πάρουμε το λεωφορείο». Η Κίμωλος είναι για τις εικοσάχρονες που φοιτούν «στη σχολή» αλλά και για εκείνες που φοιτούν στην Δραματική και καπνίζουν τα στριφτά τους τσιγάρα σαν να κουβαλούν όλη τη ματαιότητα του κόσμου πάνω τους. Η Κίμωλος είναι για όλους αλλά δεν ανήκει σε κανέναν μας: Ανήκει στα άλογά της.\nΤα παρατηρώ από απόσταση. Γιατί να είναι σύμβολο της ελευθερίας και όχι της μοναξιάς; Τι παραπάνω έχουν οι λύκοι από αυτά; Ήσυχα και αυτάρκη μέσα στο άνυδρο τοπίο, στέκονται περήφανα και σε κοιτούν με τα άκακα μάτια τους.\nΗ Κίμωλος ανήκει στις πέτρες της. Το μικρό νησί έχει παρελθόν πολλών χιλιάδων χρόνων. Ευρήματα αποδεικνύουν ότι η ανθρώπινη παρουσία και δραστηριότητα στο νησί ξεκινά από τους προϊστορικούς χρόνους, την Ύστερη Νεολιθική Περίοδο. Αποφασίζουμε ένα πρωινό να πάρουμε μια γεύση από την ιστορία της με την επίσκεψή μας στο αρχαιολογικό μουσείο. Στα πρώτα δύο λεπτά που βρισκόμαστε μέσα γίνεται διακοπή ρεύματος. Η κοπέλα που μας άνοιξε τηλεφωνεί στη μάνα της. Μας ανακοινώνει: «Έχει όλο το νησί». Συνεχίζουμε να ρίχνουμε το φως των κινητών μας τηλεφώνων πάνω στα αγγεία και εκείνη ανοίγει για λίγα λεπτά το παντζούρι για να δούμε καλύτερα. Το φως λούζει το ακέφαλο γυναικείο άγαλμα του 2ου αιώνα π.Χ. Καθώς φεύγουμε απογοητευμένοι που δεν μπορεί να γίνει η προβολή της ταινίας με την ιστορία του νησιού, βλέπουμε μια Γαλλίδα να ανεβαίνει υποβασταζόμενη τα σκαλιά που οδηγούν στην πόρτα του μουσείου. Η κοπέλα στρέφει πανικόβλητη το κεφάλι σε μια φίλη της: «Τι θα πούμε τώρα στη γιαγιά;» αναρωτιέται.\nΚαθώς με το πιρούνι εξερευνώ για ακόμα μια φορά τα σωθικά ενός τοματοκεφτέ στο Καλαμίτσι, σκέφτομαι ότι όλα όσα θα μπορούσε να πει κάποιος για το νησί χωράνε εδώ. Η λιαστή τομάτα, η πιπεριά, η ελιά, τα μυρωδικά. Τίποτα περιττό. Οι κάτοικοί του έχουν αντιληφθεί την ουσία της ζωής. Αυτό που γράφουν πολλοί αλλά λίγοι έχουν τα κότσια να το ζήσουν στην πράξη: Η μαγεία της ζωής βρίσκεται στα απλά πράγματα και σε τίποτα περιττό.\nΦεύγουμε. Ανάμεσα σε Έλληνες και Γάλλους τουρίστες, άνθρωποι ξενιτεμένοι για δεκαετίες από το νησί αποχαιρετούν τους δικούς τους μετά από μερικές μέρες διακοπών. Παρατηρώ μια ογδοντάχρονη γυναίκα στην αγκαλιά ενός πενηντάχρονου άντρα. «Του χρόνου πάλι» της λέει. Εκείνη δεν κλαίει. Του χαϊδεύει την πλάτη με το ένα της χέρι και με το άλλο τα μαλλιά του γιου του. «Να πάτε σαν τα πουλιά» του λέει και εκείνος την φιλάει.\nΕίναι μια δυνατή σκηνή πραγματικής ζωής που μπορώ μόνο να την παρατηρώ. Για να την κατανοήσεις στο μέγεθός της πρέπει να έχεις βιώσει την ξενιτιά.\nΣτην παιδική χαρά. Φωτο: Β.Μ\nΚάκτοι παντού. Φωτο: Β.Μ


Κλιμακώνουν τις κινητοποιήσεις τους οι επιστημονικοί φορείς-Στα «κάγκελα» κατά του νέου ασφαλιστικού - iefimerida.gr\nΚλιμακώνουν τις κινητοποιήσεις τους οι επιστημονικοί φορείς-Στα «κάγκελα» κατά του νέου ασφαλιστικού\nΠόλεμος Κατρούγκαλου -Αλεξανδρή\nΤην ίδια στιγμή συνεχίζεται ο πόλεμος μεταξύ του υπουργού Εργασίας Γιώργου Κατρούγκαλου και του προέδρου της Ολομέλειας των Δικηγορικών Συλλόγων της χώρας και του προέδρου του Δικηγορικού Συλλόγου Αθηνών Βασίλη Αλεξανδρή.\n«Θα τα πάρουμε από αυτούς που φοράνε μαντηλάκι και γραβάτα, σαν εμένα», δήλωσε ο υπουργός Εργασίας με τον πρόεδρο του Δικηγορικού Συλλόγου Αθηνών να απαντά: «Βρισκόμαστε σε λάθος χώρα, με λάθος υπουργό και λάθος αποφάσεις».\n«Θεωρώ ότι τα κριτήρια, τα οποία πρέπει να θέτει ο αρμόδιος υπουργός, προκειμένου να θεσπίσει νέα ασφαλιστικά μέτρα, δεν πρέπει να είναι του είδους «γραβάτες και μαντηλάκια», είπε ο κ. Αλεξανδρής για τις δηλώσεις Κατρούγκαλου. Ο υπουργός πρέπει να έχει την εικόνα της οικονομικής και κοινωνικής πραγματικότητας της χώρας καθώς και του ρόλου και της αποστολής των δικηγόρων, είπε ο κ. Αλεξανδρής προσθέτοντας ότι αν ο κ. Κατρούγκαλος ταυτίζει τους δικηγόρους και την απονομή της Δικαιοσύνης στη χώρα με γραβάτες και μαντηλάκια, τότε νομίζω ότι βρισκόμαστε σε λάθος χώρα, με λάθος υπουργό και λάθος αποφάσεις».\nΣτη συνέχεια σε παρέμβασή του στον τηλεοπτικό σταθμό Mega είπε: «Για τις γραβάτες και τα μαντηλάκια νομίζω ότι δεν αντέχουν σε σοβαρό σχόλιο. Απηχούν τις απόψεις ενός πικραμένου μόδιστρου», σχολίασε ο πρόεδρος της Ολομέλειας των Δικηγορικών Συλλόγων Βασίλης Αλεξανδρής, για τις δηλώσεις του Γιώργου Κατρούγκαλου.\n«Οι δικηγόροι είναι ελεύθεροι επαγγελματίες που ζουν από την άσκηση της δικηγορίας. Χάνει την ουσία, χάνει τα χαρακτηριστικά του οικονομικού προβλήματος και ασχολείται με την γραβάτα και με το μαντηλάκι. Αυτό αντιλαμβάνεται ως απονομή της δικαιοσύνης», πρόσθεσε ο κ. Αλεξανδρής για τον υπουργό Εργασίας.\nΔΙΑΒΑΣΤΕ ΠΕΡΙΣΣΟΤΕΡΑ ΕΠΙΣΤΗΜΟΝΙΚΟΙ ΦΟΡΕΙΣ κινητοποιήσεις ασφαλιστικό


Κουηριακάτικο καφενείο κι ανταλλακτικό παζάρι ρούχων κι αξεσουάρ\nTην Κυριακή 17/12 η conQueer σας προσκαλεί στον αυτοδιαχειριζόμενο κοινωνικό χώρο DA σε ένα καφενείο- ανταλλακτικό παζάρι ρούχων και αξεσουάρ: φέρτε τα πραγματάκια σας και τις υπέροχες παρουσίες σας για αυτή την γιορτινή έκφυλη μάζωξη πριν το τέλος της χρονιάς.\n*το παζάρι θα λειτουργήσει με κουτιά ελεύθερης συνεισφοράς για την ομάδα και το χώρο.\nΕτικέτες bazar, queer\nΣυγκέντρωση ενάντια στο φασισμό και την πατριαρχία\nΓΙΑ ΕΝΑ PRIDE ΣΥΜΠΕΡΙΛΗΠΤΙΚΟ\nΛίγες μόνο ημέρες πριν το 3ο lgbtqi+ Pride Κρήτης βρισκόμαστε αντιμέτωπα/ες/οι με μια συνθήκη, η οποία μας αναγκάζει να διαφοροποιηθούμε πολιτικά ως προς τη διοργάνωση του φετινού Pride. Μας βρίσκει αντίθετα/ες/οι το γεγονός ότι πάρθηκε η απόφαση ομάδες ΛΟΑΤΚΙ, φεμινιστικές ή του συντροφικού κινηματικού χώρου να αποκλειστούν χωρίς επαρκή αιτιολόγηση και με ασαφή πολιτικά κριτήρια. (το κείμενο του συντονιστικού εδώ: http://cretepride.blogspot.gr/2017/06/athens-pride-3-lgbtqi-pride.html)\nΗ ΛΟΑΤΚΙ+ κοινότητα είναι πολιτικά και κοινωνικά ανομοιογενής. Από τη δική μας πλευρά, πράγματι, αναγνωρίζουμε την αναγκαιότητα να πάρουμε μια ξεκάθαρη πολιτική θέση για τα διάφορα ζητήματα που προκύπτουν στη σημερινή συγκυρία. Η διοργάνωση ενός αυτοοργανωμένου, αντιιεραρχικού φεστιβάλ δημιουργεί ένα πεδίο διαλόγου για τον χαρακτήρα που θέλουμε να έχει το φεμινιστικό και ΛΟΑΤΚΙ+ κίνημα, θέτοντας ριζοσπαστικά χαρακτηριστικά μακριά από φιλελεύθερες λογικές. Η επιλογή για τη συμμετοχή των φορέων πρέπει σίγουρα να γίνεται προσεκτικά. Εν τούτοις, ο αποκλεισμός ομάδων που μάχονται στο τώρα, έστω και με διαφορετικό τρόπο και πολιτικές αξίες (αλλά που δεν είναι ανταγωνιστικές προς τις δικές μας) δεν οδηγεί παρά μόνο σε ένα κλειστό και αντικοινωνικό φεστιβάλ. Στόχος μας δεν πρέπει να είναι ο άκριτος αποκλεισμός, αλλά η συνεχής παρέμβαση στην κοινότητα τρέποντας την προς τη μαχητικότητα. Ένα Pride, λοιπόν, που θα εξυπηρετεί τις ανάγκες μας είναι σημαντικό να τοποθετείται στο χρόνο και στο χώρο και να μην οχυρώνεται στις πολιτικές τους επιδιώξεις μέσω του αποκλεισμού ΛΟΑΤΚΙ και φεμινιστικών και συμμαχικών ομάδων που δεν έχουν την ίδια πολιτική ζύμωση.\nΑκόμη, ο αποκλεισμός συντροφικών συλλογικοτήτων και χώρων αφαιρεί από τη μαχητικότητα που επιδιώκουμε. Μ’ αυτές τις συλλογικότητες, ως ΛΟΑΤΚΙ+ άτομα και φεμινίστριες , έχουμε συνυπάρξει στο δρόμο, έχουμε αλληλεπιδράσει πολιτικά κι έχουμε βρει στήριξη στα 2 προηγούμενα Pride. Γι αυτό δεν αντιλαμβανόμαστε το διαχωρισμό με τον οποίο ατομικότητες από τους χώρους αυτούς, είναι μεν ευπρόσδεκτες στο Pride αλλά χωρίς την πολιτική τους ταυτότητα. Το φεστιβάλ είναι ένας ακόμη χώρος πολιτικής αλληλεπίδρασης και σύμπραξης, στον οποίο τα κομμάτια του ανταγωνιστικού κινήματος έχουν θέση κι ο πολιτικός τους λόγος πρέπει να εκφράζεται. Ειδικά ,εφόσον, το Pride Κρήτης προτάσσει την αυτοοργάνωση και την οριζοντιότητα μακριά από οικονομικά και πολιτικά συμφέροντα.\nΓια εμάς είναι σαφές ποια είναι τα συντροφικά κομμάτια στον αγώνα για τις ΛΟΑΤΚΙ+ διεκδικήσεις. Σίγουρα ομάδες που αναπαράγουν καταπιέσεις, πατριαρχικά πρότυπα και εξουσιαστικές πρακτικές, δεν ανήκουν σε αυτά. Ωστόσο, αντιλαμβανόμαστε ότι το κίνημα πρέπει να είναι σε θέση να διεκδικεί θεσμικές κατοχυρώσεις, καλλιεργώντας συνειδήσεις, μέσω του κοινωνικού αγώνα έναντια στην ομοφοβία, την τρανσφοβία και τον σεξισμό. Γι΄ αυτό, ομάδες που κατακρίθηκαν για την «προσκόλλησή τους στους θεσμούς» ,στα πλαίσια των ΛΟΑΤΚΙ+ διεκδικήσεων, δε μπορούν παρά να θεωρηθούν σύμμαχές μας. Από ποια θέση, άλλωστε, και με ποια ενσυναίσθηση εμείς θα κρίνουμε πώς επιλέγουν να δρουν οι τρανς γυναίκες σε σχέση με την αστυνομική βία που οι ίδιες υφίστανται; Ή πως διεκδικούν ΛΟΑΤΚΙ εργαζόμενοι/ες/α γονείς τα δικαιώματά τους;\nΜαχόμαστε για την συνολική κοινωνική χειραφέτηση, διεκδικώντας στο τώρα καλύτερες συνθήκες για τη ζωή μας σε όλα τα πεδία. Μαχόμαστε για την εξάλειψη των διακρίσεων και των καταπιέσεων για κάθε κοινωνική ομάδα που πλήττεται και δεν έχει ίσες ευκαιρίες λόγω της τάξης, του φύλου, του σεξουαλικού της προσανατολισμού κ.ά. είτε μεμονωμένα είτε αθροιστικά. Το 3ο lgbtqi+ Pride Κρήτης, κινδυνεύει ν’ απευθύνεται σε ένα πολύ μικρό και συγκεκριμένο κομμάτι της κοινωνίας και του κινήματος, κάτι που βρίσκεται σε απόλυτη αντιδιαστολή με τους στόχους του, δηλαδή τη διαθεματικότητα, την συμπερίληψη, την ορατότητα και την απελευθέρωση. Γι’ αυτό η παρουσία μας στο 3ο lgbtqi+ Pride Κρήτης είναι εξαιρετικά σημαντική : καλούμε τα ΛΟΑΤΚΙ και αλληλέγγυα άτομα να πλαισιώσουν την πορεία του Σαββάτου , για να παλέψουμε όλα/ες/οι μαζί ενάντια σε κάθε εξουσία που καταπιέζει τα σώματα , τις επιθυμίες και τις ζωές μας , για ένα ουσιαστικά διαθεματικό ,συμπεριληπτικό και κινηματικόPride!\nConqueer- ομάδα φύλου και σεξουαλικότητας Ηρακλείου +Συντρόφισσες\nΑναρτήθηκε από Unknown στις 7:10 π.μ. Δεν υπάρχουν σχόλια:\nQueer Tango στο Da\nΓιατί Tango Queer;\nΤο Queer Tango ξεκίνησε το 2001 στο Αμβούργο με την πρώτη μιλόνγκα για ομόφυλα ζευγάρια. Σύντομα επεκτάθηκε για να συμπεριλάβει άτομα που έως τότε αποκλείονταν, λόγω φύλου, σώματος, φυλής ή λοιπών ταυτότητων, αλλά και επιρρεάζοντας τον ίδιο το χορό, τονίζωντας τις πατριαρχικές καταβολές και κανονικότητες του.\nΕλάτε να δηιουργήσουμε ένα ασφαλή χώρο, όπου όλες/οι/α μπορούμε να επικοινωνήσουμε, να ανταλλάξουμε ιδέες, να χορέψουμε και να περάσουμε καλά.\nΣυζήτηση περί χορού 6-7\nΕισαγωγικό Μάθημα Χορού 7-8\nΒραδιά Χορού 8- όσο θέλουμε :)\nΣτον αυτοδιαχειριζόμενο κοινωνικό χώρο Da, Ντεντιδάκηδων 15\nΚείμενο στήριξης και κάλεσμα στο 1ο Αντιρατσιστικό Φεστιβάλ Ηρακλείου\nΟι λεβέντες υψώνουν τη ρακή και η Ευρώπη φράχτες\nανοίξετε τα σύνορα να μπουν οι μετανάστες\nΤο 1ο Αντιρατσιστικό Φεστιβάλ πραγματοποιείται στο Ηράκλειο στις 27 και 28 Μάη. Η πολιτική συγκυρία και οι κοινωνικές συνθήκες επιτάσσουν την ύπαρξη αντιρατσιστικού λόγου. Στο νησί ανέκαθεν ζουν και εργάζονται μετανάστριες/τες, χωρίς ωστόσο να απολαμβάνουν την πλήρη κοινωνική αποδοχή. Από τη μία, τσιφλικάδες και μεγαλοαστοί πλουτίζουν από την απλήρωτη, μαύρη και υπό άθλιες συνθήκες εργασία των μεταστριών/των κι από την άλλη, ντόπιοι και ΜΜΕ τους απομονώνουν στο κοινωνικό περιθώριο, αναπαράγοντας μύθους περί φυλετικής καθαρότητας και ρίχνοντας τους ευθύνες για εγκληματικότητα και ανεργία. Ταυτόχρονα, η όποια είδηση για άφιξη των προσφύγων εγείρει αντιδράσεις συνοδευόμενες από ρατσιστικούς οχετούς. Η περιβόητη φιλοξενία της λεβεντογέννας, λοιπόν, εξαντλείται στα ανοιχτά πορτοφόλια των τουριστών, σε ξενοδοχεία και τουριστομάγαζα της φτήνιας.\nΤην ίδια φιλοξενία δείχνει και η πολιτισμένη Ευρώπη. Κλειστά σύνορα, φράχτες και οπλισμένοι συνοριοφύλακες, έχουν μετατρέψει τη Μεσόγειο σε ένα απέραντο νεκροταφείο. Κι όσες/οι/α επιζούν, εγκλωβίζονται σε στρατόπεδα συγκέντρωσης, που βαφτίζονται «κέντρα φιλοξενίας», έκθετες/οι/α στις καιρικές συνθήκες, μακριά από ιατροφαρμακευτική περίθαλψη και με τη μόνιμη απειλή των φασιστών. Αιτήσεις ασύλου απορρίπτονται και πρόσφυγες απελαύνονται. Όλα αυτά καλύπτονται με ένα πέπλο ανθρωπισμού (ΜΚΟ, συμφωνίες με επιχειρήσεις για σίτιση/στέγαση), ο οποίος όμως είναι στην ουσία του κερδοσκοπικός, εμπεριέχει μέσα του τον ρατσισμό και πλασάρεται μονάχα για να καθησυχάσει. Παρόμοιες προσχηματικές πολιτικές εφαρμόζει και σε άλλα ζητήματα, τα οποία υποτίθεται πως διευθετεί, αλλά στην πραγματικότητα μόνο κατ’επίφαση τα επηρεάζει, καθως περνά ρατσιστικούς νόμους τον έναν μετά τον άλλο (βλ. συμφωνία με Τουρκία, μπούρκες κ.α.)\nΟι ρατσιστικές πολιτικές της Ευρώπης βρίσκονται σε αρμονία με το ευρύτερο κοινωνικοπολιτικό πλαίσιο, στο οποίο βρίσκουν εύφορο έδαφος οι κάθε είδους διακρίσεις, το μίσος και η διχόνοια. Η ακροδεξιά σημειώνει άνοδο, η εγκληματικότητα αποτελεί αποδεκτό επιχείρημα κατά των μεταναστών ή άλλων κοινωνικών ομάδων (βλ. Ρομά) και η ισλαμοφοβία το επισφραγίζει. Συμμορίες φασιστών δρουν απροκάλυπτα, με την ανοχή των κοινωνιών και τη συνεργασία των μπάτσων. Το τοπίο συμπληρώνει η πατριαρχία, η έμφυλη βία και η επιβολή προτύπων ύπαρξης, με τη συνεπακόλουθη απαξίωση και περιθωριοποίηση κοινωνικών ομάδων λόγω φύλου, σεξουαλικότητας, σώματος ή άλλων κατηγοριών ταυτότητας (γυναίκες, ΛΟΑΤΚΙ+ άτομα, ανάπηρες/α/οι, χοντρές/α/οι, έγκλειστες/α/οι, ουσιοεξαρτώμενες/α/οι, σεξεργάτριες, οροθετικές/α/οι). . Όλα αυτά διαπλέκονται με τις εντεινόμενες ταξικές ανισότητες, την εκλεκτική φτωχοποίηση και την ανεργία, τα αναμενόμενα συνεπαγόμενα του καπιταλισμού δηλαδή, που διακόπτουν τη συνέχεια και την κοινή συνείδηση της τάξης.\nΟι ιεραρχήσεις και κατ’ επέκταση οι καταπιέσεις και οι διακρίσεις λοιπόν, εμφανίζονται με διάφορες μορφές και σε διάφορα επίπεδα και κυρίως, η μία τροφοδοτεί την άλλη. Γι’ αυτό είναι αναγκαία η κοινή αναγνώριση και σύνδεση των αγώνων. Ως μέλη της ΛΟΑΤΚΙ+ και φεμινιστικής κοινότητας, στεκόμαστε αλληλέγγυες/α/οι σε κάθε άτομο που δέχεται και μάχεται τον ρατσισμό από κράτος και κοινωνία. Στηρίζουμε με το λόγο και την παρουσία μας το Αντιρατσιστικό Φεστιβάλ, καθώς και όποιο άλλο εγχείρημα ενισχύει (ταυτόχρονα) την ταξική και κοινωνική μας συνέχεια, χωρίς ιεράρχηση των καταπιέσεων. Με τη σειρά μας, καλούμε στο 1ο Αντιρατσιστικό Φεστιβάλ Ηρακλείου 27 και 28 Μαΐου στο Πάρκο Υγειονομικού και την πύλη Βηθλεέμ στο Λάκκο.\nConqueer- ομάδα φύλου και σεξουαλικότητας Ηρακλείου\nΚΕΙΜΕΝΟ ΣΤΗΡΙΞΗΣ ΣΤΗΝ ΚΑΤΑΛΗΨΗ ROSA NERA\nΤις τελευταίες εβδομάδες όλο και περισσότερο γίνεται λόγος για εκκένωση της κατάληψης Rosa Nera, με σκοπό την «αξιοποίηση» του κτιρίου από διεθνή ξενοδοχειακό όμιλο. Η κίνηση αυτή εντάσσεται στις γενικότερες πολιτικές ξεπουλήματος δημόσιων κτιρίων στο ιδιωτικό κεφάλαιο, οι οποίες βαφτίζονται «ανάπτυξη» από την πολιτική και οικονομική κυριαρχία. Στην πραγματικότητα, οι πολιτικές αυτές ανοίγουν το δρόμο για τη δημιουργία δομών εκμετάλλευσης (γης και ανθρώπου) και συσσώρευσης πολιτικού και οικονομικού υπερκέρδους, εκχωρώντας δικαιώματα σε ιδιώτες. Κομμάτι της ατζέντας των ιδιωτικοποιήσεων, φυσικά, είναι οι ελεύθεροι χώροι, σε μια προσπάθεια επιτήρησης και ελέγχου του δημόσιου χώρου και αναχαίτισης της από τα κάτω οργάνωσης.\nΟι καταλήψεις, ως επανοικειοποιημένοι χώροι, αποτελούν ορμητήριο αγώνα, ενάντια σε κάθε μορφή εξουσίας και καταπίεσης. Ως χώροι αυτοοργάνωσης και αυτοδιαχείρισης, μακριά από την επιβολή κανόνων ύπαρξης και πρακτικών ελέγχου, αποτελούν ζώνες ανάσας και σημείο αναφοράς, όπου αρθρώνονται πολιτικά και κοινωνικά οι ανάγκες μας και διαμορφώνονται συλλογικά οι προϋποθέσεις για την πραγμάτωσή τους. Αποτελούν πρόσφορο έδαφος για την ελεύθερη ύπαρξη και ορατότητα διαφορετικών ταυτοτήτων, χωρίς ιεραρχήσεις και ετεροπροσδιορισμένα πρότυπα εικόνας και συμπεριφοράς. Στο δρόμο αυτό και η Rosa Nera, στα 13 χρόνια λειτουργίας της, δίνει χώρο και φωνή για ένα πολύμορφο κίνημα. Έχει σταθεί αλληλέγγυα στη μάχη κατά του σεξισμού, της πατριαρχίας και κάθε μορφής καταπίεση. Ως άτομα της ΛΟΑΤΚΙ+ και φεμινιστικής κοινότητας, γνωρίζοντας την αναγκαιοτητα ύπαρξης ελεύθερων χώρων και τη συνύπαρξη και σύνδεση των διάφορων μορφών αγώνα, στεκόμαστε αλληλέγγυες/οι/α στην κατάληψη Rosa Nera και αντιτασσόμαστε σε κάθε προσπάθεια καταστολής.\nΚΑΤΩ ΤΑ ΧΕΡΙΑ ΑΠΟ ΤΗ ROSA NERA\nConqueer - Ομάδα φύλου και σεξουαλικότητας Ηρακλείου


Μεγάλη φωτιά στην Βαρυμπόμπη: Οι φλόγες κοντά σε μοναστήρι - Εκκενώνουν την περιοχή. Έκλεισε η εθνική οδός - Bizznews.gr\nΜεγάλη φωτιά βρίσκεται σε εξέςλιξη στη Βαρυπόμπη. Στην περιοχή υπάρχει πυκνός μαύρος καπνός. Η περιοχή είναι αρκετά πυκνόφυτη. Ενω στην περιοχή ακούγονται και εκρήξεις\nΈκλεισε κομμάτι της εθνικής οδού Αθηνών Λαμίας στο ύψος της Λυκόβρυσης\nΟι δυνάμεις ενισχύθηκαν περαιτέρω. Επιχειρούν 104 πυροσβέστες, 4 ομάδες πεζοπόρα τμήματα, 35